19:02 20 Июл 2019\n12:33 04.04.2019 Ҳавола олиш\nИккинчи турда 30,24 фоиз овоз тўплаган Владимир Зеленский ва 15,95 фоиз овоз тўплаган Пётр Порошенко президентлик курсиси учун ўзаро кураш олиб боришади.\nТОШКЕНТ, 4 апр — Sputnik. Украинанинг амалдаги президенти Пётр Порошенко сайловларнинг биринчи тури ғолиби Владимир Зеленскийнинг дебатларни телестудияда эмас, балки стадионда ўтказиш ҳақидаги таклифига розилик берди. Бу ҳақда РИА Новости хабар қилмоқда.\nКиев стадионда халқ олдида дебат ўтказиш сайловларнинг биринчи турида ғолиб бўлиб, иккинчи турга ўтган номзод Владимир Зеленский томонидан таклиф этилган эди. У Порошенкога ўйлаб кўриш учун 24 соат муҳлат берган эди.\n“Илтимос, президент сайловлари ҳақидаги қонунда дебатлар ўтказиш тартиби ҳақида келтирилган жойни ўқиб олинг. Дебатлар Жамоатчилик телевидениеси базасида ўтказилиб, ўн миллионлаб кишилар учун барча телеканалларда трансляция қилиниши мумкин. Майли, стадионда бўлса стадионда бўлақолсин. Мен сизни кутаман, Владимир Александрович”, — дея мурожаат қилган Порошенко Twitter саҳифасида.\nҚонунга биноан, теледебатлар жума, 19 апрель куни бўлиб ўтиши лозим.


Нон ижтимоий аҳамиятга эга ва стратегик маҳсулот турлари рўйхатидан чиқариладими? - Халқ сўзи\nНон ижтимоий аҳамиятга эга ва стратегик маҳсулот турлари рўйхатидан чиқариладими?\n19:01 26 Октябр 2018 Жамият\nЎзбекистон ҳукумати баҳоси давлат томонидан мувофиқлаштириб туриладиган ижтимоий аҳамиятга эга ва стратегик маҳсулотлар ва хизматлар, нархлар ва тарифлар рўйхатидан нон(буханка)ни чиқариб ташламоқчи. Бу ҳақда Вазирлар Маҳкамаси қарори лойиҳасида маълум қилинган.\nАгар мазкур ҳужжат қабул қилинса, давлат нон нархини мувофиқлаштиришни расман тўхтатади.\nЭслатиб ўтамиз, шу йил 15 сентябрдан бошлаб Ўзбекистонда бир буханка ноннинг нархи 650 сўмдан 1200 сўмгача ошган эди. Орадан бир неча кун ўтиб унинг қиймати 1050 сўмгача пасайтирилганди. Нархларнинг бундай ўзгаришига мамлакатда 15 сентябрдан нон сотилишига талаб ва таклифни инобатга олган ҳолда эркин бозор нархи жорий этилиши сабаб бўлди.\nНархларнинг кескин кўтарилиб кетишига йўл қўймаслик мақсадида 15 сентябрдан бошлаб 1-навли буғдой унининг ягона улгуржи баҳоси ҳам белгиланди. Мамлакат нон сотилиши бўйича янги тартибга мослашгандан сўнг кейинчалик ун ҳам бозор нархида сотилиши режалаштириляпти.\nЭслатиб ўтамиз, ижтимоий аҳамиятга эга ва стратегик маҳсулотлар ва хизматлар, нархлар ва тарифлар рўйхатидан 21 та маҳсулот ўрин олган. Ун, пахта ёғи, дори-дармонлар ва тиббий аҳамиятга эга маҳсулотлар, бензин, ғалла, ўғитлар, кўмир ва бошқалар шулар жумласидандир.


«ПСЖ» даромади Франция чемпионатидаги 14та клубнинг умумий даромадидан кўпроқ бўлди\n17:15 / 27.04.2016\nФранциянинг «Пари Сен-Жермен» клуби 2015 йил якунлари бўйича топган даромади рақамлари маълум бўлди.\nBloomberg портали берган маълумотга кўра, парижликларнинг даромади миқдори 484 миллион еврони ташкил қилган. Бу даромад бўйича иккинчи кўрсаткичдаги «Монако»нинг даромадидан 4 мартага кўпроқ (117,4 млн) деганидир.\nБундан ташқари, «ПСЖ»нинг даромади Биринчи Лигада иштирок этувчи 14 жамоанинг умумий даромадини қўшиб ҳисоблаганда ҳам уларникидан кўпроқни ташкил қилган.\nШу билан бирга «Пари Сен-Жермен» даромадининг катта қисми, 205 миллион евро «бошқа маҳсулот» сифатида қайд қилинган. Bloombergнинг қайдларига кўра, гап жамоанинг Қатар туризм вазирлиги билан ҳомийлик шартномаси эвазига топиладиган 205 миллион евро ҳақида кетмоқда.\nПойтахт жамоасининг ойлик маош жадвали ўтган йили 254,9 миллион еврони ташкил қилган. Бу мазкур кўрсаткич бўйича 2-ўринда турган «Марсель»нинг ойлик ҳисобидан 2,5 баравар кўпроқ деганидир.\nҚайд этиб ўтиш жоиз, Франция клубларининг умумий даромади 1,4 миллиард еврони ташкил қилган, «ПСЖ» чиқариб ташлаб қолган 19та жамоанинг даромадларини ҳисоблаганда бу кўрсаткич 941 миллион еврони ташкил қилади.\nБакалавр босқичидаги аксарият талабалар қайси соҳада таълим олаётгани айтилди\nЎзбекистонда магистратура босқичида таълим олаётган жами талабалар сони маълум\nМашҳур Роналдиньо фаолиятини расман якунлади


Худойберди Тўхтабоев. Сариқ девни миниб (роман) | www.ziyouz.uz\nБош саҳифа Ўзбек насри онлайн антологиясиХудойберди Тўхтабоев (1933)Худойберди Тўхтабоев. Сариқ девни миниб (роман)\nТанишиб қўяйлик: отим Ҳошим, эркалатиб чақирмоқчи бўлсангиз Ҳошимжон деб айтасиз. Фамилиям — Рўзиев, Рўзивой тракторчининг ўғлиман. Рухсат берсангиз, оиламиз ҳақида ҳам икки-уч оғиз сўзлаб ўтсам: дадам икки-уч йилдан буён чоида булдозер ҳайдаб ер текислайди, ойимнинг айтишига қараганда ўша томонларга ҳам пахта экишармиш. Бир ойда, баъзан икки ойда бир келиб кетади. Келганида ҳар биримизга алоҳида-алоҳида совға-саломлар олиб келади. Совғанинг энг яхшиси, албатта, менга тегади. Ойим боиса уйимиздан уч юз метр наридаги фермада сигир соғади. Бир ўзига 24 говмиш қарайди. Ўтган йили сутни кўп соққани учун медал олган. Ўша медални ойимдан яшириб мен ҳам икки марта тақдим. Бир марта тақиб бозорга бориб сабзи-пиёз олиб келдим, иккинчи марта тақиб мактабга борувдим, директоримиз чақириб олиб роса уришди.\nКатта синглим Ойшахон тўртинчи синфда ўқийди. Ҳовлини супуриш, идиш-товоқларни ювиш ўшанинг бўйнида. Ойим уни: «Оппоққинам, жонимнинг ҳвзурб, деб эркалатгани-эркалатган. Ойим уни бағрига босиб суйган куни мен ҳам биқинидан секин чимдиб:\n— Пучуққинам, — деб қўяман.\nКичик синглимнинг оти Донохон. Ҳозир биринчи синфда ўқияпти. Ойимнинг айтишига қараганда у катта боиса, албатта доктор боиармиш. Менимча, ундан доктор чиқмаса керак. Нега десангиз, колча-куйда ҳамшираларга кўзи тушиб қолса укол қилади деб, тоғдан-тоққа қочади. Тунов куни мактаб ҳовлисида оқ халат кийган буфетчини кўриб доктор келди деб деразадан ташлаб қочибди.\nРостини айтсам, ўзим ҳам унчалик ёмон бола эмасман. Ақл-ҳушим жойида, одобим ҳам чакки эмас, олтинчи синфнинг интизомли ўқувчилариданман. Бир хил, ҳалиги шўх болаларга Ўхшаб, кунбўйи кўча чангитиб юрмайман. Яшириб нима қиламан, кўча чангитиб юргандан кўра командага бўлиниб олиб, тўп тепган ёки холироқ жойга, масалан, ойинг ҳарчанд чақирса ҳам овози етмайдиган жойга бориб олиб чиллак ўйнаган минг марта яхши.\n— Ҳошим! — деб чақиради баъзан ойим.\n— Лаббай, ойижон?\n— Томдан олтин ташлаб бергин.\n— Хўп бўлади, ойижон, — дейману секин у ёқ-бу ёққа қарайман-да:\n— Ойша! — деб қичқираман.\n— Лаббай, акажон?\n— Томдан ўтин ташлаб бергин.\n— Хўп бўлади, акажон, — дейди Ойша. Шундай демаса, ишлар чатоқ. Оч биқинига мушт келиб тушади. Ишқилиб ойимнинг гапини ҳеч ерда қолдирмайман. Айтганини ўзим бажармасам, биров орқали бажараман. Аслини олганда ўзинг бажаришинг шарт эмас. Фермамизнинг мудири Сирожиддин ака нуқул шунақа қилади. Раисдан бирон топшириқ олиб келса аъзоларига топширади. Сиз қанақалигингизни билмайман-ку, лекин мен мудирликка ўхшаш ишларни яхши кўраман. Шу ўйнайверсанг-ўйнаверсанг, сенга тегишли ишларни бировлар бажараверса-бажараверса…\n— Ориф! — деб қичқираман баъзан. Айтгандек, эсимдан чиқиб қолаёзибди, Ориф билан бирга ўқиймиз, бир партада ўтирамиз. Ўзи паканагина бола-ю, лекин боши тўла ақл. Ҳар қандай масалани ҳам кўз юмиб-очгунча ишлаб ташлайди, мен ҳам кўз юмиб-очгунча кўчириб оламан. Гоҳо бирор жойини жўрттага хато қилиб кўчираман, шундай қилмасам боимайди-да, муаллимимиз кўчирганимни билиб қолади. Шундай қилиб:\n— Ориф! — деб чақираман.\n— Нима дейсан? — дейди Ориф уйларидан туриб.\n— Чиқ, дарс тайёрлаймиз.\n— Ўзинг чиқа қол.\nОриф мени чақираётганини ойим эшитсин, деб жўрттага қайта-қайта сўрайман:\n— Ўзинг чиқа қол деяпман, нима қулоғинг карми?\nПапкани кўтариб секин «қуён» бўлиб қоламан. Чиқиб\nтайёр вазифалами апил-тапил кокчираман-да, ҳали айтганимдек, кўча чангитиб юрмайман-ку, тўппа-тўғри нариги маҳаллага футбол ўйнагани жўнаб қоламан.\nМана бугун ҳам шунга ўхшаш режалар тузиб, Орифни чақираман деб эндигина кекирдагимни чўзаётган эдим, ойим:\n— Ҳошим, — деб чақириб қолди.\n— Лаббай, ойижон.\n— Нега товуқларга дон бермадинг?\nРост, эрталаб ойим товуқларга дон бериб қўйгин, деб тайинлаб кетган эди. Бутунлай унутган эканман. Энди нима қилдам-а, ишқилиб қулоқнинг тагида шавла қайнамаса бўлгани!\n— Нима дедингиз, ойи?\n— Нега товуқларга дон бермадинг, деяпман, нима, қулоғинг деворнинг остида қолганми?\n— Овқатини ўзи топиб есин-да. Токайгача текинхўрлик қилишади, — деб гапни чалғитмоқчи боидим.\n— Вой, оимасам, сувам бермаганга ўхшайсан.\n— Ойи, товуқлар сув ичмайдиган боииб кетган…\n— Ҳа, шунақа…\nНожўя гап айтиб қўйган боисам керак, ойим катта калтакни олиб қувлашга тушди. Уч марта ҳовлини айландим- да, кўча эшик олдига бориб эгилиб салом бердим ва бир ҳатлаб ўзимни кўчага олдим. Ўша ердан туриб:\n— Бир ҳафтадан бери сув берганим йўқ. Тухумини бир ёиа порошок қилиб туғаверсин! — деб бақирдим.\n— Терингга сомон тиқмасамми! — деди ойим таёқни ўқталиб.\n«Тамом», деб ўйладим ичимда. Нега десангиз, кеча ҳам шунга ўхшашроқ бир воқеа боииб ўтган эди. Ҳар куни дарсдан қайтганимда ойим:\n— Ҳошимжон, бугун қанақа баҳо олдинг, ўғлим? — деб сўрайди.\n— Беш-да, ойижон, бизники доим беш! — дейман.\n— Баракалла. — деди ойим. Кейин ўзим яхши кўрган шоколаддан икки-учта узатиб, — бор, энди бирпас ўйнаб келгин, — дейди. Кун ботгунча маза қилиб ўйнаб юраман.\nКеча ойим негадир баҳони сўрамади-ю, қани кундалигини бир кўрсат-чи, деб қолди. Ранг-қутим ўчиб кетди, нега десангиз, ишнинг бу ёғи сал ишкалроқ эди-да.\n— Кундалигим ўқитувчимизда қолган, — деб қутулмоқчи бўлдим.\n— Папкангни оч дкяпман!\nБошқа ииожим боимаганидан папкани очиб, секин кундаликни чиқариб бердим.\n— Бу нима? — сўради ойим.\n— Нега ёлғон гапирдинг?\n— Ким ёлғон гапирибди, — дедим бўш келмай, — икковини қўшса беш боиади, ойижон!\nОйим қошларини чимириб, қоилари қалтираб, кундаликни варақлашда давом этди.\n— Икки, ойижон.\n— Буниси физикадан олинган баҳо.\n— Хўп, мана бунисига нима дейсан?\n— Ҳеч нарса дкёлмайман, лекин ойижон, учовини қўшса беш боиади.\n— Ҳу ўша…\nФизкултурадан қилган машқларим мана шу пайтда қои келиб қолди. Бир сакраган эдим. ўзимни ҳовлини ўртасида кўрдим. Бу гал калтак ейишим аниқ боииб қолди.\n— Сен ҳали шошмай тургин! — деди ойим дағдаға қилиб.\nШундай қилиб десангиз, кеча мана шунақанги дили сиёҳлик бўлиб ўтган. Ҳозир кўчага чиқиб шуларни ўйлаб юрагим қисилиб кетди. Синглимни уйга киритиб папкани олдириб чиқдим- да, уй вазифаларини кўчириб олиш учун Орифларникига кирдим.\n— Ориф йўқ, — деди ойиси, — магазин томонга кетувди.\n— Ориф мени папкамни олиб келгин деб юборди, — дедим. Нега десангиз, агар папка қўлга эсон-омон тегиб қолса, ичини очиб уй вазифаларини кўчириб олишни мўлжаллаган эдим.\n— Папкасини ўзи билан олиб кетувди-ку.\n— Бўлмаса ўғлингиз мени алдапти-да — дедим сир бой бермай.\nЭнди нима қилдим? Жуда бошим қотиб қолди-ку. Бир йўла уч фандан вазифа берилган эди, биттасини ҳам бажарганим йўқ. Ҳозир негадир, Орифни тутиб олиб дўппослагим, биқинига, бошига роса муштлагим келиб кетди. Қани энди қўлимга тушса-ю, бир аламимдан чиқсам.\nАнча вақтдан буён дирекоримиз номига тўрт-бештамиз бирлашиб талабнома ёзмоқчи бўлиб юрувдик. Мактабга бориб ўшани ёзишга киришдим.\n«Пушкин номли мактаб директори ўртоқ О.Азизовга\nБиз ўқувчилар сўнгги пайтда жуда қийналиб кетдик, уй вазифалари кўпайди, ишлашга вақт йўқ. Шунинг учун қуйидаги фанларни дарс жадвалидан вақтинча бўлса ҳам олиб ташлашингизни сўраймиз: алгебра, геометрия, она тили. Умуман олганда, бу фанларнинг ҳеч кимга кераги йўқ. Бошни қотиради холос. Уларнинг ўрни бўш қолмасин десангиз, футбол ҳақида фан бўлса ўшани киритса ҳам бўлади. Ўқитувчиликка, агар хўп деса, ўртоа Геннадий Краснитскийни олиб келиш керак. Талабимизни амалга оширсангиз, ҳамма фанлардан беш олиб ўқишга сўз берамиз, шўхлик қилмаймиз. Ўқувчилар номидан:\nҲошимжон Ро ъзиев»\nТалабномани ёзишга ёзиб қўйдим-у. лекин директорнинг олдига киришга ботинолмай қолдим. Ўрнимдан турай десам денг, тиззам дағ-дағ қалтирайди. Кўзимни чирт юмиб шартта турдим-да, шу ҳолда, секретар қизнинг ҳойҳойлашига ҳам қарамай тўппа-тўғри Отажон Азизовични кабинетига кириб бордим.\n— Хизмат? — сўради директор.\n— Салом, домла! — дедим кўзимни очиб.\nИндамасдан таиабномани узатдим. Йўқ, ишим яна ўнгидан келмади. Отажон Азизович нақ бир соатча насиҳат қилди. Мен рўйхатдан ўчириб ташламоқчи боМган фанлар жуда фойдали эмиш, уларни пухта эгалламасдан туриб, киши агроном ҳам, инженер ҳам, зооткхник ҳам боМа олмас эмиш. У десам бу деди, бу десам у деди, хуллас, охирига бориб ҳеч гап тополмай қолдим. Ичимда эса «Алгебра ўқигандан кўра ойимдан калтак еганим минг марта яхши эди», деб турибман.\n— Тўғрими? — деб сўради охирида Отажон Азизович.\n— Нотўғри! — дедим кўзимни уйнинг шифтига тикиб, — участкамизнинг агрономи Анорвой тоға ҳеч жойда ўқимаган-ку.\n— Энди ўқийман деб турганида уруш бошланиб қолган, сен билан бизнинг ҳаётимизни сақлаш учун фронтга кетган, — деб тушунтира бошлади Отажон Азизович. Кейин у ёғини яна насиҳатга улаб юборди…\nЎзи ишинг бир кетга кетса, ҳкч ўнгариб бўлмас экан. Бу кўнгилсизликлар озлик қилгандек, ўша куни яна кетма-ккт ёмон баҳолар олдим. Биринчи дарс «жони-дилимдан яхши кўрганим» алгебра эди. албатта. Қўнғироқ чалиниши билан юрагим шиғиллаб кетди. Қўнғироқ худди қорнимнинг ичида чалингандек кўнглимни оздириб юборди. Ўқитувчи кўриб қолмасин, дкб оёқларимни олдинги партанинг остига узатиб, фақат бошимнигина чиқариб ўтирардим.\n— Рўзиев? тўғри ўтириб ол! —деди Қобилов.\nТўғри ўтириб олдим.\n— Рўзиев, қани авт-чи. Ўтган дарсда нимани ўтувдик?\nСекин ўрнимдан туриб ёнгинамда ўтирган Орифни туртдим. У бўлса тескари қараб, гўё ҳеч нарсадан хабарсиздек жим ўтирарди.\n— Тезроқ гапир! — қистади муаллим.\nБу гал мен ҳам Орифни қаттиқроқ туртган эдим, кўзлари ола- кула бўлиб кетди-ю, қўрққанидан пичирлай бошлади. У нима деса оқизмай-томизмай мен ҳам такрорлаб турдим.\nСинфда гуриллаб кулги кўтарилди. Ўзим ҳам маза қилиб кулгига қўшилдим. Кейин билсам, «тенг» сўзи ўрнига «энг» деб юборган эканман «Қани, таърифми айт-чи», — деди муаллим кулгини босиб.\n— Тилимнинг учида турибди-ю, айтолмаяпман, — дедим гўё айтишга қийналаётгандек. Шундай дейману уйнинг шифтига, деразага, доскага қарайман. Орадан уч-тўрт минут ўтгач: «Айтасанми, йўқми», деб сўради яна ўқитувчимиз.\n— Айтаман, домлажон, албатта айтаман.\n— Айт, ахир боимасам.\n— Мана ҳозир тилимнинг учида турибди.\n— Тилингнинг учи қурсин сени, ўтир, — деб юборди оқитувчимиз.\nЎша кунни эсласам, ҳозир ҳам юрагим орқамга тортиб кетади. Ростини айтсам, туғилганимга минг бор пушаймон боидим. Лекин дарсдан қайтаётганда мен ҳам бўш келмадим, Орифдан боплаб ўчимни олдим.\n— Менга қара, — дедим чинорнинг тагига етганда биқинига туртиб, — нега менинг кучугимни урдинг?\n— Қачон урибман?\n— Ўтган йили урдинг-ку!\n— Ҳечам урганим йўқ.\n— Ургансан, мана бундай қилиб ургансан, — дедим-да. бошига бир мушт туширдим. Кейин… у ёгини ўзингиз ҳам билиб турган боисангиз керак, каттагина муштлашиш боиди. Болаларнинг ярми Ориф тараф боиишди, ярми мен тараф. Кийим- бошларимиз дабдала боиди, юзларимиз қонга бўялди…\nЛекин мен хурсанд эдим, ўч олганимдан хурсанд эдим, юз-кўзи демай савалаганимдан ўзимда йўқ шод эдим. Тўғри-да, ҳадеб бешларни у қаторлаб олаверади-ю, мен иккидан чиқмас эканман-да. Менга ҳам унча-мунча ёрдамлашиб турса бир жойи камайиб қоладими!\nХуллас, кайфим чог4 эди. Хурсанд ҳолда ашулани ванг қўйиб уйга қайтардим. Қорин ҳам очган, ойижоним пишириб қўйган паловжонни кўз олдимга келтириб ҳар замонда лабларимни чапиллатиб қўяман. Ҳозир бориб паловхонтўрани пок-покиза тушираману, қоринни қашлаб ётиб, телевизор кўраман, деб ўйлайман-да, ашуланинг авжига чиқаман.\nКўча эшигимиз ичкаридан занжир экан. Тақиллатдим. Тирқишидан қараб турибман. Бир маҳал таёқ кўтариб аста-секин чиқиб келаётган ойимга кўзим тушиб қолса бўлидими!\n— Ким билан муштлашдинг?! — Эшикни очган, ойижонимнинг биринчи саволи шу бўлди.\n— Ҳеч ким билан, — дедим орқамга тисарилиб.\n— Орифни урибсан-ку?\n— Ёлғон! Унинг ўзи мени урди.\n— Дарс тайёрламасанг, уй ишларига қарашмасанг, сингилларингга кун бермасанг, кунбўйи муштлашсанг — сени ўлдириб қўя қолмасамми, — деб ойим қўлидаги таёқни менга қараб отди. Чап бериб қолдим. — Йўқол, кўзимга кўринма!\nКўча эшик олдида туриб қолдим. Йўқ, ойим шаштидан қайтадиганга ўхшамайди. Энди нима қилдим, қаёққа борай, кимдан бошпана сўрайман? Қоринчи, овқатни қаёқдан топдим энди…\n← Аввалги Аввалги Оқилжон Ҳусанов. Бозор Симобий (қисса)\nКейинги → Кейинги: Худойберди Тўхтабоев. Ширин қовунлар мамлакати (роман)


hidoyat.uz – “Мовароуннаҳр” нашриётининг сайти - Ўзимиз ибрат бўлайлик\n«Мен олти ойлигимда ота-онам турмушлари бўлмай, ажрашишган экан. Мени онам ёлғиз катта қилдилар. Раҳматли имон-эътиқодли аёл эди. Менга бирор марта отам тўғрисида ёмон гап айтмаганлар. Уйланадиган куним имом домла “фалончининг ўғли” деб отамнинг исмини айтиб никоҳимизни ўқиди. Ўшанда отанинг ҳурмати қанча баланд эканини яна бир бор ҳис қилдим.\nБир гал отамнинг тез-тез касал бўлаётганларини эшитдим. Зиёрат қилиб, дуоларини олиб келсам майлими, деб онамдан сўрадим. Онам: “У киши отангиз, хоҳиш ўзингизда”, дедилар. Отамни кўргани бордим, у киши даҳлизда ўтирган эканлар. Салом бериб, кирдим. Йиғлаб кўришдик, анчагача суҳбатлашиб ўтирдик. Ҳаққимга узоқ дуо қилдилар. Толиққан эдилар ўринларига олиб кирдим. Ёпинчиқни очсам, ўралган сочиқ турибди. Ҳайрон бўлиб отамга қарасам, изоҳлаб:\n“Шуни бўйнимга қўйиб ётмасам, ҳеч уйқум келмайди...” – дедилар. Таажжубдан қотиб қолдим».\nДарҳақиқат, фарзандлар ота-оналарини такрорлашади. Ҳар бир сифатимиз, феълимиз, ҳатто айрим одатларимиз ҳам улар назаридан четда қолмайди. Оилада муомаламиз қанча чиройли, маънавиятимиз гўзал бўлса, фарзандларимиз ҳам эсли-ҳушли, одобли, диёнатли бўлиб камолга етишади.


Apple ва Amazon Жеймс Бонд ҳақидаги янги фильм учун курашмоқда\n15:10 / 07.09.2017\nЖеймс Бонд ҳақидаги янги фильмни прокатга чиқариш ҳуқуқи учун бир нечта компания кураш олиб бормоқда, деб ёзади The Hollywood Reporter. Франшизанинг Sony билан келишуви «007: Спектр» фильми чиққанидан сўнг ўз якунига етди. Эндиликда, Warner Bros. асосий номзод сифатида кўрилмоқда, бироқ маълумотларга кўра, курашга Apple ва Amazon ҳам қўшилган.\nМанбаларнинг сўзларига кўра, Apple ҳамда Amazon дистрибуцион ҳуқуқлар учун худди Warner каби пул тўлашга тайёрлар.\nДистрибьютор икки йилдан ортиқ вақт давомида қидирилмоқда, ҳамда тахминларга кўра, Sony, Universal ва Fox ҳам номзодлар орасида бор. Энг «тажовузкор» номзодлар сифатида Warner ҳамда Sony баҳоланмоқда.\nAmazon ва Apple’нинг бу курашдаги иштироки ўртада тарқатиш учун ҳуқуқдан кўпроқ нарса турганидан дарак бериши мумкин. Журналнинг қўшимча қилишича, гап бутун франшизанинг келажаги ҳақида бормоқда.\nШунингдек, манбаларнинг маълум қилишича, бондиана учун курашга Хитой компаниялари ҳам қўшилиши эҳтимолга яқин.\nҲозирги пайтда Бонд учун ҳуқуқ MGM ва Eon томонидан назорат қилинади. Sony 2015 йилда «007: Спектр»ни чиқарди, ҳамда картина жаҳон прокатида 900 млн доллар ишлаб олди.\nАввалроқ Жеймс Бонд ҳақидаги янги фильмнинг баъзи тафсилотлари маълум қилинганди.\nЖеймс Бонд ҳақидаги 25-фильмни суратга олиш декабрда бошланади\nApple ўз тарихида учраган илк муваффақиятсизлик\n00:08 / 20.05.2018


Christie’s аукцион уйи 66 та метеоритни рекорд нархда сотувга қўйди – Kommers.uz\nБизнес\t18:12 | 9.2.22\nChristie’s аукцион уйи 66 та метеоритни рекорд нархда сотувга қўйди\nФазо жисмларидан бири 500 минг доллардан 800 минг долларгача баҳоланмоқда.\n2021 йилда Christie’s аукционида метеоритларга бўлган қизиқиш крипто-инвесторлар туфайли айниқса юқори бўлди. Бу ҳақда Bloomberg ёзмоқда.\nҚайд этилишича, 2022 йил аукцион фазонинг турли қисмларидан Ерга қулаган метеоритларнинг 66 тасини сотувга қўяди. Улардан бири 500 минг доллардан 800 минг долларгача баҳоланмоқда.\nМаълум қилинишича, метеоритнинг нархи унинг ҳажми, шакли, тарихи ва кимёвий таркибига қараб белгиланади. Шу билан бирга, мутахассиснинг таъкидлашича, барча катта лотлар «логистик даҳшатли туш» га айланади. Мисол учун, Намибиядаги Хоба метеоритининг оғирлиги тахминан 60 тоннани ташкил этади ва Америка табиий тарих музейидаги Уилламетт метеоритининг оғирлиги 15,5 тоннани ташкил қилади.


«Ҳазораспнинг янги бозори сентябрь ойида ишга туширилади» » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » «Ҳазораспнинг янги бозори сентябрь ойида ишга туширилади»\nВилоят раҳбари суҳбат давомида «Хоразм беклари» МЧЖга тегишли бўлган меҳмонхонанинг бузиб ташланиши билан боғлиқ бўлган иш, шунингдек, Урганч тумани, Хива шаҳри ва Ҳазорасп тумани марказидаги янги бозорларнинг қурилиши билан боғлиқ саволларга жавоб берди.\n«Хоразм вилоятида бозорлар бўйича жуда катта ишлар қилинди, уларни тўғри ёки нотўғри дейишдан йироқман. Лекин бу муаммоларнинг ҳаммаси бўйича ечими топилади.\nХива шаҳри бозори бузилганидан сўнг, бу тадбиркорларнинг кўпчилигини шахсан қабул қилганман. Агар ҳужжатлари жойида бўлса, уларга ёрдам бериляпти. Яқинда 2-3 нафар фуқароларнинг ҳужжатларига асосан белгиланган ер майдонини бердик, шу билан боғлиқ ишларни ҳал қилдик, ваҳоланки 2-3 йилдан бери уларни ҳеч ким тингламаган экан.\nУрганч тумани бозори ва Абулғози Баҳодирхон кўчасидаги дўкон эгаларининг мурожаати билан боғлиқ вазиятни ўрганиб чиқаман. Уларни шахсан қабул қиламан ва муаммосининг ҳал қилинишини таъминлаймиз.\n«Хоразм беклари» МЧЖ ва шаҳар ҳокимлиги ўртасидаги низо судда кўрилди, тарафларга келишув битими таклиф қилинди, ажрим қабул қилинди. Суднинг қарорини бажариш ҳамма учун мажбурий. Ажримда кўрсатилган талабларни бажарилишини ўз назоратимга оламан. Бу ишнинг ҳам ижобий ҳал бўлишини шахсан ўз назоратимга оламан.\nҲазорасп тумани бозорига шахсан ўзим бориб, қилинган ишларни ўз кўзим билан кўрдим. Лойиҳа 90 фоизга бажарилган. Ҳозирча бозорнинг бир комплексида қурилиш ишлари қолган. Мустақиллик байрами кунигача бозорни тўлиқ ишга тушириш чоралари кўрилади. Бу жуда катта бозор, бу ерда жуда катта маблағ тушади. Ҳозир кўп маблағларнинг ҳисоб-китоби йўқ. Агар автомобиллар тўхташ жойидан тортиб тадбиркорлардан олинадиган кундалик йиғимни ҳисоб-китоб қиладиган бўлсак, маҳаллий бюджетга катта миқдордаги пул маблағлари тушмай турибди. Албатта бу бозорнинг тезроқ ишга тушишидан ҳокимлик ҳам манфаатдор», - деди Фарҳод Эрманов.\nИномжон Балтаев от 17 июля 2019 00:07\nХазорасп янги буюм бозорини Собик хоким Уктам Курбоновга охиригача куриб ишга тушириш вазифасини топшириш керак хамда ундан янги бозор нега ишга тушмаганини сураш керак.Сабаби унинг даврида янги бозор кур-курона куз-куз килиб 4-5 марта очилган.Янги хоким Равшан Жаббаровга ундан жудаям огир мерос колган.Вахоланки собик хоким 2013-2018 йилларда бозорда курилиш килиб бозорни хакикий очмаган.Шу ораликда вилоятда 3 нафар хоким алмашди.Кани курайликчи Ф.Эрманов янги бозорни кандай килиб очаркан!? Вилоят хокимига куч-кувват ва сабр-токат тилайман!!! Курилишни 24 соат 3 сменада ташкил этсак, 1 сентябрга улгурсак булади!Булмаса бошка йули йук.Бозор курилиш дирекцияни уйготиш керак хамда дукон эгалари пулларни уз вактида туласалар вазият ижобий томонга узгаради ёки Президентимиз узлари назорат килсалар, янги бозоримиз очилиши мумкин!!!


Дмитрий Михайлович блогида. Ўзбекистонда футбол қандай ташкил топган? Россиялик журналист нигоҳи\nПолная статья по ссылке...\nДмитрий Михайлович блогида. Аёллар футболи қолдирилди\nГигант “Милан”. Gazzetta, TuttoSport ва Corriere нинг бугунги сарлавҳалари (Penalti.uz блоги)\nДмитрий Михайлович блогида. Ўзбекистон аёллар чемпионати, 9-тур ва муҳим хабарлар


АҚШ Ғазначилиги маслаҳатчиси Ўзбекистон давлат органлари учун маъруза ўқимоқда\nКапитал бозорни ривожлантириш агентлиги АҚШ Ғазначилиги билан ҳамкорликда маърузалар курсини ўтмоқда.\nЖорий йилнинг 14 декабридан 18 декабрига қадар АҚШ Ғазначилигининг техник ёрдам бўлими маслаҳатчиси, АҚШ капитал бозорида 30 йилдан зиёд тажрибага эга доктор Вильям Жоннес Ўзбекистон давлат органлари учун маърузалар курсини ўтмоқда. Бу ҳақда Kun.uz мухбири хабар бермоқда.\nМаърузалар, асосан, Ўзбекистон Марказий банки, Иқтисодий ривожланиш ва камбағалликни қисқартириш вазирлиги, Монополияга қарши курашиш агентлиги, Давлат активларини бошқариш агентлиги, Суғурта бозорини ривожлантириш агентлиги ходимлари учун мўлжалланган бўлиб, унда тингловчилар IPOни ўтказиш жараёни бўйича халқаро тажриба, самарали бозор назарияси ҳамда капитал бозоридаги глобал тенденциялар хусусида батафсил маълумотга эга бўлиши кутилмоқда.\nШунингдек, доктор Жоннес ривожланаётган давлатларда молия бозорларини кенгайтириш ҳамда пандемиядан кейинги даврда иқтисодиётни қўллаб-қувватлаш чора-тадбирлари ҳақидаги мулоҳазаларини билдириб ўтиши режалаштирилган.\nМаълумот учун, агентлик ходимлари Тошкент Давлат иқтисодиёт университети ва Тошкент молия институти талабалари учун махсус маърузалар ўқиб, Ўзбекистон молия бозорининг бўлажак мутахассислари билан тажриба алмашиб келаётганди.


АҚШ ҳарбийларининг Ўзбекистонга қайтишига оид хабарлар инкор қилинди\n20 январ 2021, Тошкент вақти: 17:09\nТошкентда кунда-шунда бўлиб қолган АҚШ мулозимлари Ўзбекистонда ҳарбий база ташкил қилиш ниятлари йўқлигини айтиб келади.\nРоссия матбуотида АҚШ ҳарбийлари Ўзбекистонга қайтишга ҳаракат қилмоқда, деган тахминлар илгари сурилмоқда. “Независимая газета” эълон қилган “АҚШ “Манас” ўрнига бошқа жой қидирмоқда” номли мақола Ўзбекистон америкаликларга “Хонобод” базасини тақдим қилиши мумкин, деган хулоса билан бошланган. Мақола муаллифи, экспертларнинг бунга оид тахминларини кейинги пайтларда АҚШ мулозимларининг Ўзбекистонга тез-тез ташриф буюраётганига асослаган. 2005 йилда Хонободдаги ҳарбий базадан ҳайдалган АҚШ Ўзбекистонга қайтиш ниятлари йўқлигини айтиб келади.\nАҚШ мулозимлари Ўзбекистон ва Марказий Осиёнинг бошқа мамлакатларига тез-тез сафар қилиши кейинги бир-икки йил давомида, айниқса, кўзга ташланмоқда. Бу эса россиялик таҳлилчиларнинг Қўшма Штатлар Қирғизистонда “Манас” ҳаво базасидан маҳрум бўлгач, унинг ўрнига бошқа жой қидирмоқда, Ўзбекистон эса бунинг учун энг эҳтимолий вариант, деган фикрларига туртки бўлмоқда.\n“Независимая газета”да эълон қилинган мақолада Ўзбекистон Ташқи ишлар вазири Абдулазиз Комилов 20 июнь куни АҚШнинг Афғонистон ва Покистон бўйича махсус вакили ўринбосари Лорел Миллер билан учрашиб, Афғонистондаги вазиятнинг минтақадаги жараёнларга таъсири борасида фикр алмашганига доир расмий хабарномага таянган ҳолда, АҚШ ҳарбийларининг “Хонбод” ҳаво базасига қайтиши эҳтимоли юқори, дея хулоса қилинади.\nМақола муаллифи сўнгги ҳафталарда Тошкентга АҚШ Хавфсизлик кенгашининг Россия бўлими раҳбари Селен Уолландер, АҚШ Давлат котиби ўринбосари Уильям Бёрнслар ҳам ташриф буюрганини эслатади.\n“АҚШ “Манас” ўрнига бошқа жой қидирмоқда” сарлавҳаси билан эълон қилинган мақолада Марказий Осиё масалалари бўйича таҳлилчи Александр Князевнинг “Гап Америка қуролли кучларини Қарши яқинидаги “Хонобод” авиабазасига жойлаштириш ҳақида кетмоқда. Шунингдек, уларнинг ўзбек-афғон чегарасидаги Термез базасидан Бендесвер ҳарбийлари кетадиган тақдирда бу базага жойлашиб олиш истаги ҳам бор”, деган сўзларидан иқтибос келтирилган.\nАҚШ 2001-2005 йилларда Ўзбекистонда ўз ҳарбий базасига эга бўлган. Афғонистондаги ҳарбий миссияси мақсадларида фойдаланилган АҚШ базаси Андижон воқеаларидан кейин Ўзбекистондан ҳайдалган эди.\nОзодлик билан микрофонсиз суҳбатлашган АҚШ дипломати Вашингтоннинг Ўзбекистонда ҳарбийларни жойлаштириш ниятлари йўқ, дея таъкидлади.\nРоссия экспертлари қайд этаётган Тошкентда кунда-шунда бўлиб қолган АҚШ мулозимлари ҳам Ўзбекистонда ҳарбий база ташкил қилиш ниятлари йўқлигини айтиб келади.\nАҚШ ва НАТО кучлари 2014 йил охирига қадар жанговар қўшинларини Афғонистондан олиб чиқишда Ўзбекистон ҳудудидан тразит йўлаги сифатида фойдаланишни истамоқда.\n“Независимая газета” мақоласида билдирлган фикрларга асос сифатида шу йилнинг май ойида Тошкентда НАТО ваколатхонаси очилгани ҳамда ташкилотнинг Кавказ ва Марказий Осиё бўйича махсус вакили Жеймс Аппатурайнинг Шимолий Альянс Ўзбекистонга ҳарбий ислоҳотларни амалга оширишда кўмаклашишни ваъда қилгани эслатилади.\nЛекин Жеймс Аппатурайнинг ўзи май ойида Озодликка берган эксклюзив интервьюсида НАТО ваколатхонаси ташкилотнинг Ўзбекистон ва Марказий Осиёдаги қолган ҳукуматлар билан сиёсий алоқаларини амалга ошириш ниятида очилгани ва ҳарбий ҳозирлик ҳақида гапиришга асослар йўқлигини билдирган эди.\n- Ваколатхона нафақат Ўзбекистон, балки Марказий Осиёнинг барча беш давлатида НАТОни тамсил этиш мақсадида ташкил қилинмоқда. Чунки уларнинг барчаси биз учун ҳамкордир. Яъни бу мамлакатларда НАТО ҳақида ахборот бериш, бу мамлакатлар билан ҳамкорлик дастурларимизни мувофиқлаштириш мақсад,- деган эди НАТО вакили май ойида.\nРоссия АҚШни Марказий Осиёда таъсир доираси учун курашда рақиб, деб кўради. Минтақанинг, Ўзбекистон ва Туркманистондан ташқари, қолган давлатлари Россия етакчилигидаги Коллектив Хавфсизлик шартномаси ташкилотига аъзо. Москва бу мамлакатларни янги тузилаётган Евросиё Иқтисодий Иттифоқига қўшилишга ҳам ундамоқда.\nЎзбекистон Россиянинг собиқ иттифоқ мамлакатларни яна ўз қаноти остида бирлаштириш уринишларидан масофаланишга ҳаракат қилиб келаётган давлат сифатида кўрилади.\nРоссияда чиқадиган “Ежедневный журнал” нашрининг бош муҳаррири ва ҳарбий шарҳловчи Александр Гольц нафақат Ўзбекистон, умуман Марказий Осиёда АҚШ ҳарбий контингенти жойлаштирилиши истиқболларига шубҳа билан қарайди. Лекин, дейди у, Қўшма Штатлар Афғонистондан чиқиб кетар экан Марказий Осиёда хавфсизликни таъминлашга доир мажбуриятларни ўзидан бутунлай соқит қила олмайди. Айниқса, Вашингтон-Москва муносабатларида таранглик вужудга келгани шароитида АҚШ бунинг бошқа воситаларини қидиришга мажбур.\n- Россия билан муносабатлар у билан ҳамкорлик қилиш учун кенг имкониятларни қолдираётгани йўқ. АҚШ ҳарбийларининг “Манас” базасидан кетиши америкаликларни янги иттифоқчи ва ҳамкорларни қидиришга мажбур қилмоқда. Бу маънода эса, Россиянинг ҳарбий соҳада интеграциялашув ва Марказий Осиёда коллектив мудофаа тизимларини тузиш режаларига нисбатан алоҳида позицияда бўлиб келган Ўзбекистон, албатта, энг қулай ҳамкор сифатида кўрилади. Лекин АҚШнинг ҳарбий контингентлар кўринишидаги ҳозирлик, албатта бўлмайди. Улар Афғонистондан Марказий Осиёда ўз ҳарбийларини жойлаштириш учун чиқиб кетаётгани йўқ. Афғонистонда қўшинларни олиб чиқилгандан кейин маълум миқдордаги қурол-аслаҳаларни сақлаш базалари ташкил қилиниши мумкин. Ёки маълум миқдордаги қурол-аслаҳа минтақа давлатларидан айримларига берадиган тақдирда қандайдир инструкторлар бўлиши мумкин, лекин бу ҳарбий ҳозирлик бўлмайди,- дейди ҳарбий таҳлилчи.\nЛекин, АҚШнинг Марказий Осиёда таъсир доираси кучаятётганидан хавотирланиш ўрнига, Россия турли таҳликалар мавжуд бўлган бу минтақа хавсизлигини таъминлаш борасида Вашингтон билан ҳамкорлик қилиши, ўзининг манфаатларига хизмат қилган бўларди, дея хулоса қилади Гольц.\n- Ҳа, Россия ҳозирда Марказий Осиёда тезкор кучларни ташкил қилишга уринмоқда. Афғонистондан халқаро қўшинлар олиб чиқилгач, Марказий Осиёда вазият мураккаблашиши мумкин ва Россия бунга тайёр бўлмоқчи. Лекин очиғини айтиш керак, Россиянинг бу муаммони ёлғиз ҳал қилиш учун ресурслари етарли эмас. Айни пайтда бу масалада Қўшма Штатлар билан ҳамкорликни ҳам истамаяпти,- дейди “Ежедневный журнал” нашрининг бош муҳаррири ва ҳарбий шарҳловчи Александр Гольц.


(1:05 / 8.16Mb / просмотров видео: 9264)\n11:53 07.10.2019 (Янгиланган 14:06 07.10.2019)\nРоссия президенти Владимир Путин Мудофаа вазири Сергей Шойгу билан биргаликда Сибирда ҳордиқ чиқарди.\nУлар тоғларга пиёда кўтарилиб, куз табиати манзарасини томоша қилишди ва қўзиқорин теришди.\nАввалроқ Россия етакчисининг матбуот котиби Дмитрий Песков РИА Новостига маълум қилишича, Путин туғилган кунидан олдин Сибирга ташриф буюрганди.\nЕттинчи октябр куни Владимир Путин 67 ёшга тўлади. Песков президент ўз таваллуд аёмини оила аъзолари ва дўстлари билан нишонлашини таъкидлаганди.\n(3:24 / 23.93Mb / просмотров видео: 17370)


Давлат тест имтиҳонларидан йиқилдингизми, ташвишга тушманг. Сизга кириш имтиҳонларисиз, суҳбат асосида грантда ўқиш имкониятини Smart China таълим агентлиги беради - Daryo\n15:27, 06.09.2019 25608\nДавлат тест имтиҳонларидан йиқилдингизми, ташвишга тушманг. Сизга кириш имтиҳонларисиз, суҳбат асосида грантда ўқиш имкониятини Smart China таълим агентлиги беради\nЎзбекистонда биринчи бор 17 ёшдан 25 ёшгача бўлган талабалар ҳеч қандай кириш имтиҳонларисиз, тўғридан-тўғри Хитойнинг нуфузли университетларига грант асосида бакалавр даражасига ўқишга қабул қилинишлари мумкин!\nХитой Халқ Республикаси томонидан таълим грантлари ажратган йўналишлар:\n9. Электрик инжинерия ва автоматлаштириш\n13. Халқаро ҳуқуқшунослик\nҚандай қилиб чет тилини мукаммал билмасдан туриб, IELTS ёки HSK сертификатларисиз ва бунинг устига ҳеч қандай кириш имтиҳонларсиз грант асосида халқаро университет талабаси бўлиш мумкин, деган савол туғилади.\nБиринчидан, Хитой Халқ Республикасининг асосий мақсадларидан бири бу хитой тилини жаҳон миқёсида кенг тарқатишдир. Шунинг учун ҳам барча биринчи курс талабаларидан даставвал хитой тилини ўрганиш ва сўнгра бакалаврда таҳсил олиш имкониятлари яратилади.\n— ҳужжатларни тайёрлашда Smart China агентлиги кўмаклашади;\n— барча Ўзбекистон Хитой халқаро таълим агентлиги томонидан кафолатланади;\n— виза учун ҳужжатлар агентлик томонидан тайёрланилади;\n— Хитойдан кутиб олиш ва университетга жойлаштириш, шу билан бирга, хафвсизликни таъминлаш Хитой халқаро таълим агентлиги томонидан амалга оширилади.\nХитойда ўқиш бўйича қайси агентлик билан келишсам экан, деб бош қотиряпсизми?\nФақатгина Топ—1000 рўйхатдаги олийгоҳларда ўқишни истаган абитуриентлар учун Smart China агентлигини тавсия этамиз. Smart China таклиф этаётган олийгоҳларнинг дипломи Ўзбекистонда махсус синовларсиз нострификация қилинади ва ўз касбий фаолиятингизни бемалол юртимизда давом эттиришингиз мумкин.\nўқишга кириш имтиҳонсиз;\n100 фоиз грант асосида;\nбепул ётоқхона хизмати;\nйил охирида 1000-1500 доллар бонус.\nҲужжатлар 15 сентябргача қабул қилинади, ўқиш эса шу йил октябрь ойидан бошланади!\nМанзил: Тошкент шаҳри, Учтепа ҳокимияти, Иордания элчихонаси рўпарасида, 30-А уй.


"Ўзбекистон ҳаво йўллари"га қарашли карго учқичи.\n6 декабрь куни Шавкат Мирзиëев йиллар давомида давлат ва ҳукумат раҳбарлари томонидан кўз-кўз қилинган Навоий логистика маркази ва эркин иқтисодий зонаси ҳақидаги баëнотларнинг “баландпарвоз гап”дан бошқа нарса эмаслигини фош қилди. Кескин танқидлардан сўнг президент “марказ фаолиятини тубдан такомиллаштириш юзасидан тегишли вазирлик ва идоралар раҳбарларига топшириқлар берди.” Бу лойиҳани аввал-бошданоқ “ўлик туғилган бола” деб атаган айрим транспорт-логистика мутахассислари Озодлик билан 7 декабрь кунги суҳбатда бундай топшириқнинг бажарилиш истиқболига шубҳа билдирди.\nБаландпарвоз гаплар ортидаги ғариб манзара\nЎзбекистон президенти 6 декабрь куни ўтказган йиғилиш тўлиғича бундан қарийб 10 йил олдин Навоийда ташкил этилган халқаро интермодал логистика маркази¸ шунингдек¸ унга ëндош қурилган эркин иқтисодий зонанинг бугунги реал аҳволига бағишланди.\nНавоий аэропортини халқаро юк транзити учун ҳаб – қитъалараро юк ташувчи учқичлар қўниб ўтадиган жойга айлантириш иддаоси билан катта маблағ эвазига қурилиб¸ мақтаниб келинган иккала лойиҳа¸ Мирзиëев эътирофича¸ мамлакат иқтисодига манфаат келтирмаган.\nБошқаруви “Korean Air” компаниясига топширилган бу логистика марказига “аввалбошдан барча турдаги солиқ имтиёзлари ва божхона преференциялари берилган” ва унинг йилига 100 минг тонна юк қуввати ўтказиш салоҳияти иқтисодий даромад келтириши кутилган эди.\nПрезидент келтирган рақамларга кўра¸ ишга тушганидан саккиз йил ўтиб¸ ҳаб даъвосини қилган Навоий халқаро аэропортидан бор-йўқ 300 минг тонна юк ташилган ва бу марказ қувватининг 20 фоиздан ҳам камроғини ташкил этади.\nПрезидент чиқишида айтилишича¸ кунига атиги иккита юк самолëти қўнадиган улкан бу аэропортдаги умумий юк айланмаси 2017 йилда ўтган йилга нисбатан 11 фоизга камайган.\nТалон-тарож қилинган 100 миллион доллар\nОзодлик 7 декабрь куни гаплашган авиацияда юк ташовчи мутахассисларидан бири¸ Навоий логистика марказини “ўлик туғилган бола” деб атади.\n“Навоийни ҳаб қилиш¸ аслида Самарқандни ҳаб қилиш ҳақида ишлаб чиқилган “Шарқ дурдонаси” лойиҳасини ўлдириш учун сунъий ўйлаб топилди. 2000 йиллар бошида бир гуруҳ ишбилармонлар Самарқандни Европадан жануб-шарқий Осиë¸ Осиëдан эса¸ Европага учадиган юк ва йўловчи самолëтлари учун ҳаб қилиш лойиҳасини ишлаб чиққан эди. Улар мантиғига кўра¸ Самарқанд ҳам юк ташувчилар¸ ҳам сайëҳлар учун тўхтаб¸ бир-икки кун Самарқандни кўриб¸ яна асосий манзилига учиб кетишда идеал жой бўлиши керак эди. Самарқанд деган номнинг ўзиëқ машҳур бренд¸ бу ерда қулай инфратузилма қурилса¸ қўниб-учиш арзон¸ устига кўрадиган қадимий жой бўлса¸ лойиҳа зўр ишлаши мумкин эди. Аммо “Ўзбекистон ҳаво йўллари”нинг ўшандаги бош директори Тянь бу идеяни ўғирлаб¸ уни чўлнинг ўртасига - Навоийга кўчирди ва Каримовни лойиҳани корейсларга топширишга кўндирди. Орада 100 миллион доллар пул йўқ бўлди¸” дейди Озодликка шахси сир қолиш шарти билан гапирган мутахассис-тадбиркор.\n“Навоий логистика марказига кунига иккита учқич қўниб-учади¸ деган маълумот ҳам президентни алдашдир – аслида бу икки парвоз кунига эмас¸ ҳафтасига қилинади”¸ деб давом этади бу мутахассис.\n“Ўзбекистон ҳаво йўллари”да мустақилликдан кейин 20 дан ошиқ карго самолëти бор эди. Ҳозир шундан иккитаси қолган. Унинг ҳам биттаси анчадан бери ремонтда ëтипти. Қолганини сотиб еб юборишган¸ арендага бериб¸ ўзлари пул қилади ва ҳоказо. Учадигани битта. Ана шу битта самолëт ҳафтасига икки марта учиб-қўнади. Бор ҳаракат шу, бу 100 миллион долларлик марказда. Ўзбекистонда юк ташишга самолëт йўқ. Чет элга ëзда мева экспорт қиламан деганлар оëғини қўлига олиб югурса ҳам¸ самолëт тополмайди. Оқибатда¸ ëзда минглаб тонна мева етказиб берилолмади”¸ дейди бу суҳбатдош.\nПрезидент аниқ рақамлар билан "Навоий" халқаро аэропортидаги ҳақиқий аҳволини фош этганинининг эртаси - 7 декабрь куни ҳам "Ўзбекистон ҳаво йўллари" миллий авиакомпанияси расмий сайтида "Ўзбекистон Республикасини Ҳукуматининг қўллаб қувватлаши ва дунëда ҳаво юк ташуви бўйича биринчи ўринда турувчи «Korean Air» компанияси билан яқин ҳамкорлик қилиш натижасида "Навоий" халқаро аэропорти қисқа вақт давомида жаҳон бўйлаб юк ташуви тармоғини ярата олди"¸ деган иддаони кўриш мумкин.\nАйни пайтда¸ авиакомпания бундай улкан иддаони қўлловчи аниқ рақамлар¸ хусусан¸ ўз ихтиëридаги юк учқичлари сонини эълон қилмаган.\n"Навоий" лойиҳаси нега ишламади?\n6 декабрь кунги мажлисда президент Мирзиëев бу саволга тўхталиб¸ “бундай ҳолат юзага келишига бу соҳага бевосита масъул бўлган айрим мансабдор шахсларнинг бепарволиги, масъулиятсизлиги, ушбу марказни чуқур ўйланган стратегия асосида ривожлантирмагани сабаб бўлди”¸ дея жавоб бериб ўтди.\nОзодлик суҳбатлашган логистика соҳаси мутахасисси¸ президент қўйган умумий ташхисни кенгайтиришга уринди.\n“Навоий" проектидан мақсад “Ўзбекистон ҳаво йўллари”¸ аниқроғи бу миллий компаниясини ўз назоратига олганлар монополиясини сақлаб қолиш эди. Шу мақсадда¸ Навоий аэропортига бошқа авиакомпанияларнинг қўниб-учишига йўл берилмади – тўхташ нархиниям¸ авиакеросин нархиниям атайин қиммат қилишди. Бундан ташқари¸ ўз самолëтларига ëнилғи топиб беролмаëтган “Ўзбекистон ҳаво йўллари” бошқаларга қиммат топливониям топиб беришни уддалай олмади. Оқибатда¸ бу аэропортга ҳеч ким қизиқиш кўрсатмади. Жануб-шарқий Осиëнинг узоқ масофага учадиган самолëтлари йўлини икки соатга узайтирса ҳам¸ транзит ва топливони сув текин қилиб қўйган Дубайга қўниб-учади. Чунки арзонга тушади”¸ дейди бу мутахассис.\nМуаммонинг асл сабаби¸ “Ўзбекистон ҳаво йўллари”¸ унга хизмат кўрсатадиган¸ хусусан¸ ëнилғи ва овқат етказиб берадиган ширкатларнинг монополия эканидадир¸ деб давом этади суҳбатдош.\n“Буларнинг ҳаммасини МХХ раиси Иноятовга қарашли бизнес структурасидагилар¸ Ориентдагилар монополия қилиб олган. Авиакеросинни шулар импорт қилади¸ икки баравар қимматга. Йўловчилар учун овқатларни шуларга қарашли ширкат пишириб беради¸ еб бўлмайди”¸ дейди бу мутахассис.\nОзодлик "Ўзбекистон ҳаво йўллари" миллий авиакомпаниясига хизмат кўрсатувчи ширкатларнинг кимларга қарашли экани¸ хусусан¸ уларнинг¸ МХХ раисига бориб тақалишини далилловчи ҳужжатларга ҳозирча эга эмас. (Бундай ҳужжатлар сизда бўлса¸ уларни Озодликка юборишингиз мумкин.)\n6 декабрь кунги махсус йиғилиш ҳақидаги расмий хабардан президент Мирзиëевнинг Навоий логистика маркази лойиҳасини ҳали ҳам тирилтириш мумкин¸ деган фикрда экани англашилади.\n“Президентимиз Шавкат Мирзиёев нефть-газ тармоғи мутасаддиларига миллий авиакомпания ва бошқа хорижий юк ташувчиларнинг авиакеросинга эҳтиёжини ўз вақтида ва 100 фоиз таъминлаш, ҳафталик ёқилғи етказиб беришни ошириш, бунда жаҳон бозоридаги нарх-навони инобатга олиб иш тутиш юзасидан топшириқлар берди.\nШунингдек, божхона органлари ва самолётда юк ташувчи ташкилотлар ўртасида электрон маълумот алмашуви тизимини йўлга қўйиш, “Навоий” логистика маркази фаолиятини тубдан такомиллаштириш ва бошқа масалалар юзасидан тегишли вазирлик ва идоралар раҳбарларига топшириқлар берилди¸” дейилади президент расмий сайтига қўйилган хабарда жумладан.\nАммо Озодлик суҳбатлашган мутахассислар¸ Навоий логистика марказининг президент ўтказган битта мажлис ва у берган топшириқлардан кейин жонланиб кетишига шубҳа билдирдилар.\n“Биринчи сабаби¸ монополистлар жойидан қимирлагани йўқ. 100 миллион долларнинг йўқ қилиниши учун ҳозиргача ҳеч ким жавобгарликка тортилмади. Ишни шундан бошлаш керак.\nИккинчидан¸ президент қанча сиқувга олмасин¸ бу соҳани бошқараëтганлардан тузук-қуруқ идея чиқмайди. Буларнинг кўпи фақат бор пулни йўқ қилиш¸ ўғирлашни билади¸ холос. Идея берадиганларнинг ҳаммаси четга чиқиб¸ бизнесини қилиб юрипти. Шуларни чақирсин. “Шарқ дурдонаси” проектини қилган болалар Флоридада юрипти¸ Дубайда қанча бой¸ идеяси кўп ўзбеклар юрипти. Шуларни чақирсин. Ақлиниям¸ пулиниям¸ кадрлариниям олиб келади. Битта Алишер Усмонов билан Фаттоҳ Шодиев Ўзбекистонни турғиза олмайди ахир!\nНиҳоят¸ ҳаммаëқ коррупцияга ботиб кетган. Бюрократиянинг устига ўтириб олганлар¸ ҳаммаëқни кемириб ëтипти. Йўқотсин шуларни¸ тўртта-бештасини тиқиб ташласин¸ бошқаларга ўрнак бўлади”¸ дейди Озодлик суҳбатдошларидан бири.\nНавоийни тирилтириш мумкинми?\nБу савол атрофида мулоҳаза юритган йирик тадбиркорлардан бири¸ Навоий логистика марказини халқаро ҳабга айлантириш фикридан воз кечиб¸ ундан фойдаланишнинг реал йўлларини қидириш кераклигини айтади.\n“Бу жойни фақат склад қилиш мумкин¸ ички логистика маркази қилиш мумкин. Темир йўл ўтқизиб¸ Навоийга боғлаш керак. Бухоро¸ Навоий¸ Самарқандга келадиган импорт моллари¸ экспортга чиқадиган маҳсулот¸ айниқса¸ қишлоқ хўжалик маҳсулотлари учун божхона назоратини Тошкентдан тўлиқ шу ерга кўчириш керак. Масалан¸ "Абу Сахий"нинг карго самолëтлари шу ерга қўниб¸ шу ердан учсин. Хусусий авиаперевозкаларга рухсат бериш керак¸ умуман приватизация қилиш керак. Ҳозирги ҳолида уни биров олмайди¸ лекин текинга берса¸ давлат фойда қилади. Ишлатиб¸ солиғини тўлайдиган ишбилармон топилади¸ монополистлар йўқ қилинса”¸ дейди Озодлик гаплашган транзит-логистика соҳасида фаолият юрғизаëтган тадбиркорлардан бири.\nОзодликка "Ўзбекистон ҳаво йўллари" авиакомпаниясига яқин айрим тадбиркорларнинг билдиришича¸ миллий ширкатга жорий йил августида раис этиб тайинланган Улуғбек Рўзиқулов ҳозирда бу структурани ислоҳ қилишга қаратилган махсус лойиҳа устида ишламоқда.\nҲукумат дастури лойиҳасига «Ўзбекистон ҳаво йўллари»дан тортиб мамлакатдаги аэропортлар¸ учқичлар¸ хизматларнинг ҳаммасини хусусий ширкатларга сотиш таклифининг ҳам киритилгани айтилмоқда.\n"Ўзбекистон ҳаво йўллари"га қарашли авиаширкат 5 йилга солиқлардан озод этилди\nМирзиёевга таклифлар: Туризм ислоҳотини авиачипта, "Афросиёб", свет ва ҳожатхонадан бошласангиз!


Forbes: 2015 йилда Порошенконинг бойлиги 100 млн долларга кўпайган\n18:50 / 31.03.2016\nУкраина президенти Петро Порошенко бойлигини ўтган бир йил мобайнида, 750 млн доллардан 858 млн долларга кўпайтиришга муваффақ бўлган. Forbes журналининг Украинадаги нашри ўз ҳисоб-китобларига кўра шундай маълумот тарқатди.\nАйтиш жоизки, Украина президенти сайловолди кампаниясида берган ваъдасини қисман бажарди, яъни Roshen корпорацияси бошқарувини ишончнома воситасида бошқа фирма ихтиёрига топширди. Бироқ, бу унинг ягона активлари эмас. Порошенко ҳозир ҳам, Халқаро инвестиция банки хўжайини ҳисобланади. У «Укрпроминвест-Агро» холдингида ҳам даромад манбаига эга.\nForbes журналининг қайд этишича, президентнинг шунингдек, крахмаль ишлаб чиқариш, автомобилсозлик, кемасозлик ва машинасозлик соҳаларида ҳам акциялари бор. Шу билан бирга, мультимиллионернинг миллий ва минтақавий телерадиокомпаниялари ҳам бор.\nАввалроқ, Порошенко банки активлари бир йил ичида 3,7 марта ошгани хабар қилинган эди.


ИнтерФУТБОЛ :: Кутилганидек Обид Жўрабоев "Навбаҳор" ни тарк этди...\nКутилганидек Обид Жўрабоев "Навбаҳор" ни тарк этди...\nОлдин хабар берганимиздек, "Навбаҳор" бош мураббийи А.Канчельскис тажрибали ҳимоячи Обид Жўрабоевдан футболчи сифатида "кўнгли" қолганлиги туфайли уни ўринбосарлар жамоасига "бадарға" қилган эди... Мана натижаси...\n"Навбаҳор"нинг 34 ёшли тажрибали ҳимоячиси Обид Жўрабоев клуб раҳбарияти ва мураббийлар штаби билан ўзаро келишган ҳолда, клубни тарк этди. Обид Жўрабоев маълум муддатли танаффусдан кейин “лочинлар” таркибига ўтган йилги мавсум арафасида Фарғонанинг “Истиқлол” жамоасидан қўшилганди. Мазкур футболчи 2019 – 2020 йиллар мавсуми давомида наманганликлар таркибида Суперлига баҳсларида жами 29та ўйинда майдонга тушиб, 2360 дақиқа тўп сурди ҳамда 1та гол муаллифига айланди.\nМаълумотларга қараганда, Обид Жўрабоев Про-лига вакили Самарқанднинг “Динамо” жамоаси таркибига қўшилади. Бундан олдин “Навбаҳор”дан тожикистонлик ярим ҳимоячи Амирбек Жўрабоев оилавий сабабларга кўра, кетганди. Унинг ортидан Амирбекнинг фамилиядоши ҳам “лочинлар” сафини тарк этди.\nБиз Обид Жўрабоевга жамоамиздаги фаолияти ва ажойиб ўйинлари учун миннатдорчилик билдириб, кейинги футболчилик фаолиятида омад ёр бўлишини тилаймиз", - деб ёзади “Навбаҳор” ПФК матбуот хизмати.


So‘ylasin O’rxun xati (tilshunos olim, professor Ergash Umarov bilan suhbat) | Xurshid Davron kutubxonasi\nТуркийлар милоднинг VII-VIII асрларида Марказий Осиёнинг кенг ҳудудларида яшаб, инсоният тарихида энг катта туркий давлатни яратган. Ҳоқонлар ўз қаҳрамонликлари ҳақида тошларда турли хил битиклар қолдирганлар. Бу тош битиклар фанда руна ёзуви, руник ёзув, Ўрхун ёки Урхун хати, Ўрхун-Енисей Ёзуви номи билан атаб келинмоқда.\nТилшунос олим Эргаш Умаров билан суҳбат\nСуҳбатдош — Ситора Шамсиддин қизи\nТуркийлар милоднинг VII-VIII асрларида Марказий Осиёнинг кенг ҳудудларида яшаб, инсоният тарихида энг катта туркий давлатни яратган. Ҳоқонлар ўз қаҳрамонликлари ҳақида тошларда турли хил битиклар қолдирганлар. Бу тош битиклар фанда руна ёзуви, руник ёзув, Ўрхун хати, Ўрхун-Енисей Ёзуви номи билан атаб келинмоқда. Бу ёзувларни ўрганиш ишлари 116 йил илгари бошланган бўлса-да, айрим масалалар ҳамон ўз ечимини кутмоқда.\n— Аввало бу қадимги ёдгорликлар нега “руна“ ёки “руник” деб аталишига изоҳ берсак. Гап шундаки, “руна” сўзи немисчасига “номаълум” деган маънони билдиради. Шу боис фанда бу ёзувлар ана шундай қўлланилиб келинади.\n“Урхун” ва “Енесей” атамалари эса жой номлари билан боғлиқ. Урхун — Мўғилистондаги дарё номи. Енесей (Энасой. ХДК изоҳи) ҳам дарё номи. Энг қадимги тош битиклар эса илк бор ана шу дарёлар атрофидан топилган. Шу сабабли ушбу ёдгорликлар шундай ном олган. Руна Ёзувида асосан, учта баҳсталаб масала бор: Биринчиси нега унли ҳарфлар учун 4 та белги олинган? Иккинчиси нима сабабдан б, д, й, л, р, н, т, с ундошлари икки хил руна билан ёзилган? Учинчиси шохсимон руна қандай товушни англатади?\n— Туркшуносликдаги энг кейинги изланишлар шуни кўрсатадики, руна ёзуви даставвал биринчи турк хоқонлиги даврида яъни милодий 552-630 йиллар орасида, географик жиҳатдан қарасак, ҳозирги Мўғулистон шимолида пайдо бўлган. Сўнгра хоқонлик емирилгандан сўнг бошқа ҳудудларга тарқалган.\n— Руна Ёзуви (урхун хати) сўғд алифбоси асосида юзага келган. Алифбо яратувчилар сўғд ҳарфларини кўр-кўрона кўчириб олмаганлар, балки профессор В. Лифшиц ёзганидек, уларга ижодий ёндашганлар. Ҳарф шаклларига ўзгартириш киритганлар. Эроний ва туркий халқларнинг иқтисодий, ҳарбий ва маданий соҳадаги дўстона алоқалари руна Ёзувининг шаклланишига олиб келган. Тадбиркор сўғдлар кўп масалаларда туркийлар билан ҳамкорлик қилганлар. Бизнингча, бир гуруҳ сўғд ва туркий зиёлилар маслаҳатлашиб, бу Ёзувни шакллантирган. Шуни алоҳида қайд этиш керакки, туркийлар руна Ёзуви пайдо бўлгунга қадар бирмунча вақт сўғд Ёзувидан фойдаланган. Сўғд ҳарфларида битилган туркий ёдгорликлар ҳозирда Берлиндаги қўлёзмалар фондида сақланмоқда.\nМанба: “Ҳуррият” газетаси(2009).\nSO’YLASIN O’RXUN XATI\nTilshunos olim Ergash Umarov bilan suhbat\nSuhbatdosh — Sitora Shamsiddin qizi\nManba: “Hurriyat” gazetasidan olindi (2009).\n(Tashriflar: umumiy 340, bugungi 1)\nTeg(lar) Ergash UmarovO'rxun xati\nOrziqul Ergash. Onamning ertaklari


Ўзбекистонда одам савдоси билан шуғулланган жиноятчилар қўлга олинди - 10.02.2016, Sputnik Ўзбекистон\nОдам савдоси – инсон ҳуқуқлари қўпол равишда бузиладиган қулликнинг замонавий кўринишидир. Таъкидлаш жоизки, одам савдоси даромад манбаи жиҳатдан наркотик ва... 10.02.2016, Sputnik Ўзбекистон\n13:38 10.02.2016 (янгиланди: 13:41 10.02.2016)\nCC BY 2.0 / upyernoz / Tajik-Uzbek BorderЎзбекистон чегараси.\nОдам савдоси – инсон ҳуқуқлари қўпол равишда бузиладиган қулликнинг замонавий кўринишидир. Таъкидлаш жоизки, одам савдоси даромад манбаи жиҳатдан наркотик ва қурол савдосидан кейин, дунёда учинчи ўринни эгаллайди. Айни пайтда ер юзида 4 миллион нафарга яқин киши одам савдоси қурбонига айланган.\nТОШКЕНТ, 10 фев — Sputnik. Мамлакатимизда одам савдоси билан шуғулланган тўрт жиноятчи устидан суд ҳукми ўқилди. Улар томонидан “жонли” товарнинг охирги партияси 2015 йил май ойида Қозоғистонга етказиб берилган, дея хабар берди Sputnik мухбирига ҳуқуқни муҳофаза қилиш органларидаги манба.\nҚозоғистон ва Россияга “жонли” товар етказиб бериб турган тўрт кишидан иборат жиноий гуруҳ ўз фаолиятини жуда пухта йўлга қўйилган схема орқали амалга оширган: гуруҳнинг ҳар бир аъзоси ўз “участкаси” учун жавоб берган.\nЖумладан, Фазлиддин Ҳусанов чет элда ишлаб келиш иштиёқида бўлганларнинг рўйхатини тузиш билан шуғулланган. У бу иш учун алоҳида журнал тутиб, ўзига хос “маълумотлар базаси”ни яратган. Журналда мигрантнинг исм ва фамилиясидан ташқари, унинг сафарга жўнаш санаси ҳамда белгиланган манзилга қачон етиб борганлиги ҳақида маълумотлар қайд этиб борилган. “Бухгалтерлик” вазифасини ҳам Фазлиддин Ҳусанов олиб борган. Журналдаги маълумотларга қараганда, барча чиқим ва тушум қатъий назорат остида бўлган.\n“Асосан Фарғона водийсидан келадиган фуқароларни пойтахтнинг белгиланган манзилларида тўплаш учун Тошкент шаҳар ИИБ навбатчилик бўлими собиқ ходими Қобил Толипов масъул бўлган. Унинг ёрдамчиси тузган рўйхатга кўра, Толипов одамларни “Қўйлиқ” бозори яқинида тўплаган ва ўзига тегишли Damas русумли автомобилда ўзбек-қозоқ чегарасидаги назорати пунктига қадар олиб борган”, — таъкидлайди суҳбатдош.\nЖиноий гуруҳнинг яна бир аъзоси Ҳасан Файзиев жиноий бизнесда алоҳида роль ўйнаган. У меҳнат мигрантларини “Ғишт кўприк” таможнясидан олиб ўтиб, қозоғистонлик шериклар қўлига топширган. Қозоғистонда ишнинг қолган қисми билан Жамила исмли аёл шуғулланган. Бу аёл назоратида Ўзбекистон фуқаролари келишилган жойда қонунга хилоф равишда чегарани бузиб ўтиб, Россияга кириб боришган.\nФайзиев ҳуқуқни муҳофаза қилиш органларида таниш-билишларга эгалиги сабабли, жиноятчилар маълум вақтгача жавобгарликка тортилишдан сақланиб келганлар.\nЮқорида санаб ўтилган жиноятчилар Тошкент вилоятидан бўлиб, уларнинг ҳеч бири доимий иш жойига эга эмас.\nЖиноий гуруҳнинг тўртинчи аъзоси Олимжон Ортиқбоев одамлар тўпланадиган ва вақтинча яшайдиган пунктларда “назоратчи” ролини бажарган. Барча пунктлар Тошкент вилояти ҳудудида жойлашган. 29 яшар Раҳматулла Қаландаровни ўзига шерик қилиб олган Олимжон Ортиқбоев Ўзбекистон вилоятларидан “жонли” товарларни етказиб бериш билан шуғулланган.\nЎз фаолиятини юқорида айтилган схемада амалга оширган жиноий гуруҳ 2013 йилдан 2015 йилга қадар талайгина меҳнат мигрантларини чет элга юборишга муваффақ бўлган. Ўртакашларнинг ҳар бири ўз хизмати учун мўмайгина даромадни қўлга киритган.\nЖиноятчилар томонидан “жонли” товарнинг охирги партияси 2015 йилнинг май ойида Қозоғистонга етказиб берилган. Айнан шу вақтда ҳуқуқни муҳофаза қилиш органлари ходимлари қўшни давлатга фуқароларни ноқонуний йўл билан етказиб бериш каналини аниқлаб, бартараф этишга муваффақ бўлишган. Аввалига Толипов, Файзиев ва Ҳусанов, сал вақт ўтгач, Ортиқбоев ва Қаландаров қўлга олинган.\nСуд жараёни давомида жиноятчилар тўлиқ ўз айбига иқрор бўлиб, қилган ишларидан пушаймон эканликларини билдирганлар. Тўртала жиноятчи ҳам Ўзбекистон Республикаси қонунчилигига мувофиқ жавобгарликка тортилди.\nТан олиш керак, дунё миқёсида тобора долзарб муаммога айналаётган одам савдоси муаммосидан мамлакатимиз ҳам ҳоли эмас. Мазкур муаммонинг олдини олиш, унга қарши курашиш, одам савдоси жабрланувчиларини ҳар томонлама ҳимоя қилиш борасида бир қатор норматив-ҳуқуқий ҳужжатлар базаси яратилган. Хусусан, 2008 йил 17 апрелдаги Ўзбекистон Республикасининг «Одам савдосига қарши курашиш тўғрисида» ги Қонунининг ижроси кун тартибидаги муҳим вазифалардан бирига айланган.


07:06 / 24.11.2018 2670 pdf Ўқиш режими + -\nБир вақтлар қишлоқда яшайдиган эр-хотин бўлган экан. Эр жуда хушфеъл, вазмин, сабр-қаноатли зот экан. Аммо хотини яхши тарбия олмаган, исломни ҳеч ўрганмаган ва эр қадрини билмаган, уй-рўзғор ишидан бехабар, исрофгар, ҳожасини қон қусдирган бадбахт аёл экан.\nБундай хотинлардан ўзи сақласин. Кўп вақтлар ўтгач ул одам хотинидан хафа бўла бошлабди. Чунки у насиҳат қилса, қулоқ солмас эмиш. Яхши гапирармиш, тушунмас эмиш. Қўпол гапиришга одоби йўл қўймас эмиш. Эр яна насиҳат қилармиш:\n– Хоним, тежамли, тутумли рўзғор юритгин. Мен кўп чарчадим, аввалги куч-қувватим қолмади.\nБир кун у одам уйда қолибди. Ҳаво совуқ бўлганидан ўша кун ишга бормабди. Не кўз билан кўрсинки, кеча олиб келган ўтинларини хотини қучоқ-қучоқ ўчоққа солиб ёқарди.\n– Эй аёл! Сен нима қиляпсан ўзи? Шунча ҳам ўтин ёқиладими? Сал аяб ёққин ўтинни, – деди у одам тутоқиб.\n– Нима қилай, бундан кам ўтин ёқсам, уй исимайди, – жавоб берди хотини.\nОрадан вақт ўтиб, у одам хасталаниб қолди. Тоғдан ўтин кесиб келтириш хотиннинг ўзига қолди. Хотин бориб ўтин кесиб орқалаб келди. Эри туриб ўчоққа бир қучоқ ўтин солди. Буни кўрган хотини:\n– Сиз қандай одамсиз, нима қиляпсиз? Ўтинни кесиб орқалаб келдим, елкам яра бўлди. Аяб ёқинг, менинг ҳолимга тушунинг, – деди.\n– Яхши хотин, хўп бўлади. Сен хафа бўлма. Бир тутам ўтинни бекорга ёқмайман, сен айтганча бўлсин, – хотинини тинчлантирди у.\nУ одам охири тушундики, ота-боболаримиз: “Минг насиҳатдан бир машаққат, мусибат яхши”, “Одамга минг ўгит бергандан, қийинчилик тезроқ ақл киритади”, “Насиҳат билан тузалмаганнинг ҳаққи азобдир” деб жуда тўғри айтган эканлар.\nШунга ўхшаш ўз эрининг мол-мулкини совуриб, исроф этувчи хотинлар ўз оиласи саодатига ўз қўллари билан ўт қўядилар, демакдир.\nЭрининг мулки ўзининг мулки, болалари, набираларининг мулки эканлигини тушунмаган хотинлар ақлдан ёки тарбиядан маҳрум бўлганлардир. “Оқ оқча қора кун учундир”, – деган боболаримиз. Инсоннинг иши доимо яхши бўлавермайди. Балки бир борлиқнинг бир йўқлиги бор. Бир гугурт, бир ип учун келинга танбеҳ берган қайноталар кўпни кўрган-кечирган оқил инсонлардир.\nИсрофгар аёлларни на Яратган ва на эр севади. Ҳамма иш ўз вақтида бўлгани яхши. Инсон хасис бўлиб, ҳаддан ортиқ тежаши ҳам, сахий бўлиб совуриб ташламаслиги ҳам зарур. Энг яхшиси, шуларнинг лозим даражада ўртаси қадар иш кўрмоқ маъқулдир.\n19:16 / 23.11.2018 2328\n09:08 / 24.11.2018 1320\n496 08:04 / 01.07.2019\n1646 09:00 / 20.02.2019\nКуни кеча ижтимоий тармоқларда .Мусулмонлар идораси тавсияси билан овоз кучайтиргичда азон айтиш тўхтатилди,, деган сарлавҳа билан бошланган хабарда гўёки давоми...\n1283 15:30 / 31.10.2019\n3982 20:10 / 26.04.2019\n38239 11:56 / 10.10.2018\n6706 08:41 / 09.11.2019


бир нарсани сўрарди: – Сиз менга ёрдам бермоқчимисиз! – у шундай дерди-ю\n1989 йил 8,2 балл куч билан юз берган зилзила Арманистонни кунпаякун қилиб юборай деди. У атиги 4 дақиқа ичида 30 000 дан зиёд одамнинг ҳаётига зомин бўлди.\n– Ақл билан иш тутинг, уриниш бефойда. – деб маслаҳат беришди. Шундай тасалли билан унга яқинлашган ҳар бир кишидан боланинг отаси бир нарсани сўрарди:\nШу чоқ ўт ўчирувчилар командири келиб ҳаммани ҳайдай бошлади: – Ҳозир ҳаммаёқни олов қоплайди, портлаш юз бериши ҳам мумкин. Сиз ўзингизни хавфга қўйманг. Уйга кетинглар. Бу ерни тозалашни ўзимиз уддалаймиз. Боласини қутқаришга уринаётган ота пинагини ҳам бузмай ишини давом эттираркан саволини такрорлади: – Сиз менга ёрдам бермоқчимисиз? Атрофни қўриқлаётган милиционер ҳам танбеҳ беришни унутмади: – Бу телбалик, бунақада бошқаларнинг ҳаётини ҳам хавфга қўяпсиз, уйингизга боринг бу ишни бизга қўйиб беринг. Ота мелиционерга юзланди: – Сиз менга ёрдам бермоқчимисиз? Йўқ бўлса, ишимга аралашманг! – Милиционер, бунга гапириш бефойда деган фикрда ундан йироқлашди. Ота эса бутун иродасини, кучини ишга солиб, харобани ковлашда давом этди. У ўғлининг тирик ёки ўликлигини ўз кўзи билан кўришни истарди. Орадан 8 соат, 12 соат, 24 соат … 36 соат ўтди. Ниҳоят 38 соат деганда у улкан бетон бўлагини сураётиб ўғлининг овозини эшитди. – Арманд! – ўғлини чақирди ота. – Дада! Бу сизми, дада! Қўрқманг, мен тирикман. Келишингизни билардим. Мен бошқа болаларга ҳам, ҳавотирга тушманглар, дадам бизни қутқаради, дедим. Ахир сиз менга “Нимаики юз бермасин мен албатта ёрдамга етиб келаман”, деб сўз бергансизку, дада. – У ерда нима бўляпти? Аҳволингиз қалай? – сўради ота ўзини йиғидан аранг босиб. – Ўттиз учта боладан 14 тамиз қолдик. Биз ҳаммамиз очмиз, иссиқлаб кетяпмиз, ҳаво етишмаяпти, қўрқяпмиз, дада! Ҳаммамиз сизни кутдик. Бино қулаганда биз девор четига туриб олдик, у бизни қутқариб қолди. – Бўлақол ўғлим, чиқ тезроқ, кутяпман, – деди ота сўнгги бетон қолдиғини сураркан. – Йўқ дада, аввал бошқа болалар чиқсин. Мени қутқаришингизга ишонаман. Нима юз бермасин, сиз бари бир ёрдамга келасиз, – ўғлининг овозида ишонч ва фаҳр оҳанглари жаранглади.\nUmr manzaralari 147 narsani menga yordam shunday\nБаъзилар бошқаларни ўзига ўхшаб фикрламагани учун ёқтиришмайди. Нотиқлар ўзлари ишонмайдиган гапларга бошқаларни ишонтирмоқчи бўлишади. Ҳар бир одам – ўқилмаган... Haqiqiy go‘zallik insonning tashqi ko‘rinishida emas, balki uning qalbidadir92\nEndigina ko‘zi yorigan ona o‘ziga kelar-kelmas atrofdagilarga javdirab: “Bolajonimni ko‘rsating”, deya iltimos qildi. Chunki u onalik baxtidan sarmast edi. To‘q...


Ўз асарлари билан жаҳонни забт этган ёзувчилар кўп. Бироқ уларнинг ҳеч бири Жорж Бернард Шоуга насиб этган саодатга эришмаган. Пигмалион - Kultura.uz\n12.07.2017 / 10:20:11 Ўз асарлари билан жаҳонни забт этган ёзувчилар кўп. Бироқ уларнинг ҳеч бири Жорж Бернард Шоуга насиб этган саодатга эришмаган. Пигмалион\nШоу ҳам Нобель мукофоти (1925 йил, адабиёт йўналиши бўйича), ҳам "Оскар" (1938 йил, "Пигмалион" фильми сценарийси учун) соҳиби бўлган жаҳондаги ягона шахс, ягона адибдир. Театр санъатида эса Британияда Шекспирдан кейинги ўринда эътироф этилган драматург ҳисобланади. Жорж Бернард Шоу 1856 йилнинг 26 июлида Дублинда (Ирландия) туғилган. Болаликдан У.Шекспир, Ч.Диккенс асарларини қўлдан қўймай ўқигани, "Минг бир кеча" эртакларининг шайдоси бўлганини унинг ўзи эътироф этади. Бернард ёшлигиданоқ ёзувчи бўлишни мақсад қилади, аммо унинг илк қўлёзмалари ҳадеганда наширлар эътиборини қозонавермайди. У Британия музейи ўқув залининг доимий мижози бўлиб, ўз устида тинмай ишлайди. Кейинчалик эркин мухбир, мусиқа танқидчиси сифатида фаолият юритади. Мусиқа ва театр соҳаларидаги дадил тақризлари, маърузалари билан аста - секин эътиборга тушади. Шоунинг илк пьесалариёқ турли баҳс - мунозараларга сабаб бўлган. Кўп асрлик анъаналарига содиқ, белгиланган тартиб-қоидаларга бешак амал қилувчи инглиз киборлар қатлами унинг "Натурализмни тарғиб қилувчи, ахлоқсизликка яқин даражада"ги асарларини ҳазм қилиши қийин кечади. Драматургнинг жамият иллатлари, ясамаликни, сунъийликни фош қилувчи саҳна асарлари улар томонидан айнан шундай қабул қилинган. Бошқа томондан эса Бернард Шоу пьесаларига аёвсиз отилган танқид тошлари кенг омманинг эътиборини тортади. Унинг асарлари Европанинг бошқа тилларига ҳам таржима қилинади. Драматург ўз мухлислари, томошабинларига эга бўлади. Хусусан, режиссёр Р.Мансфилд томонидан Америкада саҳналаштирилган "Иблиснинг шогирди" асари катта эътирофга сазовор бўлади. Кейинчалик Шоу қаламига мансуб "Цезарь ва Клеопатра", "Буни вақт кўрсатади", "Жон Буллнинг бошқа ороли", "Икки йўл ўртасидаги шифокор" каби пьесалари асосида саҳналаштирилган спектакллар муаллифни иқтидорли драматург сифатида юзага чиқарди. 1924 йили саҳналаштирилган "Авлиё Иоанна" драммаси адибни дунёга танитди. 1925 йилда Шоу адабиёт йўналишида Нобель мукофотига лойиқ деб топилди, бироқ адиб ушбу мукофотнинг моддий қисмидан воз кечади, фақатгина нишонни қабул қилади. Шоу умрининг охиригача ўз ҳаётий ва ижодий ақидаларига содиқ қолган ҳолда фидоийлик билан ижод қилган драматургдир. У сўнгги пьесаси "Байант миллиардлари"ни ёзганида тўқсон уч ёшни қаршилашга улгурганди. Бернард Шоу 1950 йили 2 ноябрда Буюк Британия қироллигининг Эйот-Сент-Лоренс қишлоғида вафот этган.\nАдибнинг дастлабки романлари — "Миси чиққан никоҳ", "Артист севгиси", "Кешел Байроннинг касбкори", "Ҳаваскор сотсиалист" 1881—83 йиллар чоп этилган.\nШоунинг "Тул хонадонлари" (1882), "Юракхоʻр" (1883), "Уоррен хонимнинг касбкори", (1884) илк песалари саҳна юзини коʻра олмаган. Шу боис муаллиф уларни "Ёқимсиз песалар" (1898) номи билан нашр этган. Шундан сўнг Шоунинг "Ёқимли песалар" ("Қурол ва инсон". "Кандид", 1894; "Тақдир арзандаси", "Яшасак — кўрармиз", 1895) ҳамда "Пуританлар учун учта песа" ("Шайтоннинг шогирди", 1896—97; "Сезар ва Клеопатра", 1898; "Капитан Брасбунднинг мурожаати" эълон қилинган. Ушбу песаларни яратиш жараёнида Шоунинг драматургик методи узил-кесил шаклланган ва у "Ғоялар драммаси" сифатида шуҳрат қозонган замонавий драмматургиянинг асосчиларидан бири бўлиб қолган. Жаҳон драмматургия тарихига сермаҳсул драмматурглардан бири сифатида кирган. Б.Шоу 30 дан зиёд саҳна асарларини яратган.\nШоунинг "Пигмалион" (1913), "Юраклар вайрон бўлаётган хонадон" (1913-19), "Олма ортган арава" (1919), "Мафусаил сари орқага" (1918—20), "Авлиё Иоанна" (1923), "Ёмон бўлса ҳам, ҳақиқат" (1931), "Миллионер аёл" (1936), "Женева" (1938), "Яхши қирол Карлнинг олтин кунларида" (1939) каби асарлари рангбаранг мавзуларга, турли жанр кўринишларига эга бўлиб, унда тарих ва жамиятда рўй берган воқеалар янгича талқин этилган, жамиятда содир бўлаётган ўзгаришларни турли нуқтаи назардан кўрсатишга қаратилган. Шоунинг гуманизм ғоялари билан суғорилган драматургияси 20-аср адабиётида муҳим воқеа бўлган, жаҳон драматургияси ва театрининг кейинги тараққиётига катта туртки берган. Айниқса Шоувнинг 1913 – йил ёзган "Пигмалион" асари бутун инсониятни хайратга солган. Бу асар асосида илк бор 1938 йил Инглис тилида оқ-қора филим суратга олинди ва бу филимни тақдемоти 1939 – йил 3 – март куни Амеркада бўлиб ўтди. Филимга Лесли Говард ва Энтони Асквитлар режиссёрлик қилишган. Бош ролларни Лесли Говард ва Уэнди Хиллер ижро этишган. Бу филим йилнинг энг яхши филими деб топилиб "Оскар" мукофоти билан тақдирланган.\nҚадим замонларда Пигмалион деган бир ажойиб хайкалтарош бўлган экан. У доимо буюк хайкалтарошларга хавас қилиб улардек бетакрор санъат асарлари яратишни хохларкан. Кунлардан бир куни у каттакон мармар тошни олибдию унга секин аста ишлов бера бошлабди. У бор хунарини ишлатиб кўп харакат қилибди ва охири ўзи хохлаган, орзуйидаги тенгсиз хусун сохиби бўлган аёл хайкалани ясаб битгазибди. Бу ҳайкални Пигмалион "Галатийя" деб номлабди. Ликин шум тақдир уни бир умур азоблагани етмагандек бечора хайкалтарошга яна бир синов йўллабди. Яъний хайкалтарош ўзи ясаган жонсиз соҳибжамолни севиб қолибди. Хайкалтарош қалбидаги дардини севги мабудаси Афрадиттага айтибди, аммо унинг дардини аввал Зевис сезибди ва ҳайкалтарошга рахми келиб жонсиз гўзалга жон ато этибди. Мана шундай афсона асосида таниқли инглиз драматурги Бернард Шоу томонидан "Пигмалион" деб номланган комедия яратилган. Шу комедия асосида жуда гўзал бетакрор сахна асарлари яратилган. Шундай асарлардан бири Александр Белинского томонидан сахналаштрилган "Галатийя" балетидир. Бу балет 50 дақиқа давом этади. Балетни оператор Р.Черняк томонидан филим тарзида суратга олинган. Филимга Э.Попов режиссорлик Л.Луконина эса рассомлик қилган. Бу балет филимининг қизиқарли томони шундаки, унда ўзгача ифода воситаси, яний рақс тили орқали очиб берилган. Худди юқоридаги афсона асосида Б.Шоу ёзган камедияси балет тилига кўчирилган. Бу асар воқеасига тўхталадиган бўлсак: "Бунда бир гул сотувчи қизча бўлади, у жуда қўпол, тартибсиз, кўчада катта бўлган, гапришлари, кулушлари ҳам қўпол, аммо табиат уни ажойиб хусун билан сийлаган. Мана шу ёввойи қизни бир балетместер кўриб қолади ва уни тарбияламоқчи бўлади. Бунга у олимнинг дўсти ишонмайди, у бу қиз табиаттан шундай яратилган уни ўзгартиришни иложи йўқ, бекорга вақт йўқотганинг қолади деди. Лекин балетместр бу йўлидан барибир қайтмайди ва иккала дўст арзимаган пулга гаров боғлашади, ҳамда балетместр олти ой мобойнида шу қизни ўзгартиришга келишади. Балетместр ҳар томонлама қизни тарбия қила бошлайди. Охири у қиз зодагонлардек гапрадиган ва ўзини тутадиган бўлади. Лекин шу нарса қизиқки келишилган муддат поёнига етаверишида балетместер ўз ижод махсули, гул сотувчи қизни севиб қолади. Бошида бу нарсага уни ишонгиси келмайди, лекин бу хақиқат эди." Бу асар ғояси ҳар қандай ижодкор агар ўз сохасини ўз ижодини севмаса у буюк санъат асари ярата олмайди, шу сабабли ижоткор ўз ижодини севиши лозим дейилган. Қачонки ижоткор ўз ишидан рохатланса билинки у шу йўлни севади бу унга ёқади.\nТошкент давлат миллий рақс ва хореография олий мактаби 3-курс "Санъатшунослик" йўналиши талабаси\nВ Академическом Русском драматическом театре Узбекистана завершился 81-й сезон. Этот непростой, в какой-то мере переломный сезон прошёл под знаком перемен, поскольку "у руля" встал новый главный режиссёр – Бахтияр Мухсинович Хамидов. И конечно, изменения такого масштаба не могли пройти безболезненно. Чем же запомнился зрителям этот сезон? Далее...\n03.07.2017 / 11:06:23\nВ ГАБТе им. А.Навои завершился 87-й сезон. Под его занавес в театре состоялась премьера балета Чайковского "Франческа да Римини"\nВ этот вечер в зрительном зале свободных мест не было. В первом отделении внимание публики привлек вечер классической хореографии и узбекского национального танца в исполнении солистов балета и ансамбля "Тумор". Далее...


Ҳафиз Абдусаматов. Хўрозни енгган синчалак (2007) - www.ziyouz.uz\nБош саҳифа МатбуотҲозирги давр матбуотиҲафиз Абдусаматов. Хўрозни енгган синчалак (2007)\nБир пайтлар Абдулла Қаҳҳорнинг машҳур “Синчалак” повестига маломат тошлари отилди. Адибга партия ташкилотини, коммунистни мақтаган, кўкларга кўтарган деган “айб” ёпиштириб, асарни чиппакка чиқармоқчи бўлишди. Масалага чуқурроқ ёндашсак, қаҳрамоннинг ички оламига саёҳат қилсак, унинг туб моҳияти очилади.\n50-йилларнинг охирларида Абдулла Қаҳҳорнинг нигоҳи адолатпарвар ёш раҳбарга тушиб қолади, унинг образини завқ-шавқ билан, зўр илҳом билан адабиётга олиб киради. Хўш, Саиданинг қайси томонлари Абдулла Қаҳҳорни мафтун этган эди.\nСаида жисмоний томондан ожиз, танаси озғин бўлса ҳам, лекин ички дунёси бой, ақли ўткир, идроки зўр, билимдон қиз. У халқдан озуқ олди, бу эса унга қудратли куч бахш этди.\nСаида уста ташкилотчи ҳамдир. Унинг бу хислати, айниқса, қишлоқнинг оқсоқ томони — маданий-маиший ҳаётини кўтаришда алоҳида кўзга ташланиб туради. У доим пилла тутилиб юрган клубни деҳқонга дала иши, рўзғор ташвишидан бўшаганида бошини тиқиб, нафасини ростлайдиган маданият ўчоғига айлантиради.\nСаида ҳар бир ишга моҳир. Кишилар билан муомалада, уларни тарбиялашда, айниқса, Саиданинг ички имкониятлари, истеъдоди мукаммал намоён бўлади. Шу билан қаҳрамонимизнинг яна бир олижаноб фазилати очилади.\nСаидани инсонни тарбиялаш услуби — уриб йиқитиш, ишдан ҳайдаш, дўқ қилиш, қаттиқ жазо бериб майиб қилиш эмас, балки тушунтириш, ишонтириш, уқтиришдир.\nСаиданинг инсонларга бўлган ҳурмати, муруввати, уларда мавжуд нуқсонларга муросасизлиги билан узвий туташиб кетган. Пахтакорлар онгларининг ўсиши, масалани тўғри тушунишлари, муҳитнинг соғломланиши уни қанчалик хурсанд қилса, даладаги қинғир ишлар шунчалик юрагига ташвиш солади.\nКамчиликларнинг илдизи эса Қаландаров иш фаолиятининг томирларига бориб туташади. Қишлоқ иллатларининг пайини қирқиш, даставвал, раис раҳбарлигида ва иш усулидаги камчиликларни тугатиш билан узвий боғланиб кетади.\nҚаландаров гарчи чаласавод бўлса ҳам жуда тажрибали деҳқон. Унинг университети — ҳаёт, билим манбаи — дала бўлди. Раиснинг кўп йиллик, бой тажрибаси катта хўжаликнинг механизмини эплаб юргиза олишга имкон берди. Қаландаровнинг ютуқлар олдида эсанкираши, ўзини йўқотиб қўйиши, тўғри позитсиядан тойишига олиб келган нарса — унинг чала саводлиги, ўз устида ишламаслиги, ўз меҳнатидан қаноатланиши, танқид, интизом доирасининг ташқарига чиқиб қолганлиги эди. Бу ҳол эса ўз-ўзидан Саида билан Қаландаров ўртасида конфликтга олиб кирди.\nМуаллиф конфликтни сохталаштирмасдан, заифлаштирмасдан, бўямасдан, мураккаблиги, ўткирлиги ва кескинлиги билан ёритди. Илгари аёл боши билан котиб бўлишидан қўрққан Саида қишлоққа келиб, дала азаматлари билан учрашиб, юрагига далда олади, ўз меҳнатини бекорга кетмаслигига ишонч ҳосил қилади. Бу эса қаҳрамоннинг кучига куч, ғайратига ғайрат қўшади.\nТортишувларда раис дарахтнинг шохида бўлса, котиба баргида юради. Бу ҳолат биринчи тўқнашишдаёқ сезилади. Раис енгилтаклик қилганда ҳам тўла одобни сақлайди, овозини кўтармайди, гапнинг оҳангини ўзгартирмайди. Жанг майдонида Қаландаровга кетма-кет зарба бериб, уни енгиб боради, “чириллатиб-қирсиллатиб” эга бошлайди. Раис тортишув бобида котибга нисбатан онгсизроқ эканлигига кураш кучайган вақтида тан беради: “Бу синчалакни уролмасам, сўколмасам, маҳмадона экан, гапига қарши гап тополмасам”. Кейинчалик эса у: “Аёл тоифасидан бўлсангиз ҳам дуруст чиқдингиз!” деб Саиданинг ўзича эътироф этади. Уни Саиданинг салобати босадиган бўлиб қолади.\nА. Қаҳҳор аёлларни фақат жамият ишларида эмас, балки оилада ҳам эркаклар билан тўла маънода тенг ҳуқуққа эга бўлганликларини ифодалаш билан, эски урф-одатларнинг ўрнини янги муносабатлар эгаллаб боришини, иллатлар суриб чиқарилаётганлигини ишонарли қилиб очиб беради.\nЭски одатларнинг мағлубиятга учраши, янги муносабатларнинг афзаллиги Саида билан Козимбек алоқасида, муҳаббатида ёрқин гавдаланади. Муаллиф бу икки ёш юрак самимий ички туйғуларининг бўлишини, кучайишини типиклаштириб кўрсатади. Севгини жимжимадор гаплар, узундан-узоқ тантанали ваъдалар, дабдабали нутқлар, ёрни кўкларга кўтарадиган чиройли мақтовлар негизида эмас, балки реалистик вазиятда, оддий воқеалар жараёнида самимий равишда ифодалайди. Асарда Саида ва Козимбек ҳаттоки бирор марта бир-бирларига муҳаббат изҳор қилганлигини учрата олмаймиз. Лекин уларнинг муносабатларидан, муомалаларидан ёш юраклар севги билан тўлиб тошганлиги сезилиб туради.\nБунга аниқлик киритиш учун ёзувчи Саиданинг ички ҳиссиётларини китобхонга очиб беради. “Саида эса ундан балоғатга етганидан бери қалбининг ҳарорати билан қизиб, ўзга қалбга чиппа ёпишадиган бирор оғиз сўз кутар эди. Йўқ, Козимбекдан бундай сўз чиқмади”. Асарда Козимбекнинг ички туйғулари ошкора равишда ёритилмайди, буни аниқлаб олишни муаллиф китобхонга ҳавола қилади. Ёш севгининг тақдирини ёзувчи ҳал қилгунча, китобхон муаллиф хулосасига ундан олдин келади. Бу асарнинг нуқсони эмас, балки фазилати. Сюжет йўналиши, икки юрак муносабатларининг реал ривожи китобхонда тўғри хулоса чиқаришга имкон берган.\nА. Қаҳҳор севгини тасвирлашда ҳам оригинал бир воситани қўллади. У ошиқ-маъшуқни ташқи томондан ҳам гўзал қилиб кўрсатиш одатидан қочди. Ўз қаҳрамонининг кўринишини хунук, кўримсиз қилиб чизди. Козимбекнинг ташқи қиёфаси бундай таърифланади: “… новча, бўйни ингичка, қулоқлари елпуғичдай”, калласи катта. Шундай бўлса ҳам у Саиданинг юрак торларини чертиб, унда ҳақиқий, чин севги уйғотди. Унга Козимбекнинг “шалпон қулоғи” ҳам ўзига ярашган, истараси иссиқ, очиқ, хушчақчақ йигитдай кўринади. Козимбекнинг бой, гўзал ички дунёси, ўткир ақли, соддалиги, маъсум қиёфаси Саидани ўзига мафтун этади. Илғор нарсаларнинг ҳар бир соҳада, шу билан бирга, маиший турмушда ҳам борган сари ҳукмронликни эгаллаши келажак — илғорлик, янгилик даври, уларнинг тантанаси даври эканлигининг исботидир. Булар ҳаммаси Саиданинг боқий образ эканлигини исбот қилади.\nСаида, Қаландаров, Тожихон, Кифоятхон, Эшон, Ҳамидулло характерининг суяк-суягига, қон-қонига миллий хусусиятлар сингиб кетган. Миллий характерлар мазмун асосида қурилган ўзбек миллий шароити, маиший, оилавий ҳаётда, тарихий-ўтмиш асносида анъаналар мисолида ёрқин очиб берилади.\n“Синчалак”нинг миллий хусусиятларини, айниқса, асар тилида, персонажларнинг нутқидан яққол кўриш мумкин.\nМаълумки, А. Қаҳҳор сўз устаси. Унинг бутун ижоди буни яққол исбот қилди. “Синчалак” эса муаллифни бу соҳада янги бир юқори поғонага кўтарди.\nУнинг катта ютуқларидан бири шундаки, асарда муаллиф ўз ижодида ишлатилган бирорта иборани, мақолни қайта ишга солмайди. Ўзбек тилининг бутун мураккаблигича билган адиб асарни бошидан-оёқ янги-янги жумлалар, қизиқарли, ўткир иборалар билан бойитди. Муаллиф ҳаттоки бир хил тоифадаги, бир хил характердаги кишиларни қаламга олиб, уларнинг қиёфасини кўз олдимизга келтиришда ҳам бошқача ибораларга мурожаат қилган.\nБитта деталнинг ўзи ҳам бунга яққол мисол бўла олади. Ёзувчининг “Майиз емаган хотин” ҳикоясида Норқўзи хотинининг “фаришта”лигини билдириш мақсадида, осмонда учган самолётдаги кишилардан қочадиган қилиб кўрсатади. Повестда эса худди шунга ўхшаш жувоннинг характерини гавдалантириш учун муаллиф адабиётда қўлланилмаган, лекин юқоридаги мазмунни тўла англата оладиган қисқа шаклни топа олди. “Ҳатто хўроздан ҳам юзини беркитадиган хотин” дейиши билан китобхонга унинг ким эканлигини, табиатини, хулқ-атворини очиқ англатади.\nУ Қаландаров билан Эшон ўртасидаги яқинликни, Эшон раиснинг тўла ишончига ўтиб олганлигини қуйидаги жумла билан ифодалайди. “Эшон дадамнинг гўшти билан териси орасига кириб олган”, дейди Козимбек. Қанчалик аниқ, чуқур таъриф.\nА. Қаҳҳор яратган образлар ҳаётий конкретлиги, типиклашманинг ижтимоий-сиёсий чуқурлиги, индивидуаллаштиришнинг кучлилиги билан ажралиб туради. Адибнинг ҳар бир персонажида ўзига хос белги бор деб айтсак, муболаға қилган бўлмаймиз.\nМуаллиф ўз қаҳрамонлари тилига халқ тилининг руҳи, қудратини сингдириб юборган. Асардаги бой юмор, чуқур маъноли киноялар, кесатиқлар, ўткир сўз ўйинлари, машҳур иборалар, нишонга найзадай санчиладиган мақоллар қаҳрамонлар тилига жон киритиб юборган, образлилик бахш этган.\nБуларнинг ҳаммасини бириктирсак, қаҳрамонлар тили нақадар индивидуаллашганлиги, асар тили нақадар рангдор, сербуёқ ва гўзаллиги, миллий хусусиятлар порлоқ ва ёрқин тасвирланганлиги яққол сезилиб турибди.\nБу шуни кўрсатадики,\nА. Қаҳҳорнинг бадиий маҳорати, айниқса, “Синчалак”да барқ урди.\nА. Қаҳҳор услубининг ўзига хос хусусиятлари — воқеликни ҳаққоний тасвирлаш, ғоявий жиҳатдан пухталик, конфликтни бутунлигича, мураккаблигида, кескин ўткирлигида кўрсатиш, образларни кенг тарзда умумлаштириб, ёрқин ва жонли яратиш, ижтимоий-сиёсий масалаларни типиклаштиришнинг конкретлиги, психологик таҳлилнинг чуқурлиги, ифодаланаётган воқеа, ҳодисаларни китобхон кўз олдида яққол гавдалантирган.\nА. Қаҳҳор ижобий образлари адабиёт хазинасига кириб, олижаноб шахсларнинг тимсоли бўлиб қолди, китобхонлар қалбидан чуқур ўрин эгаллай олди. Лекин шу билан бирга, А. Қаҳҳор шўро даври идеологиясининг таъсирига берилган. Бу тузумнинг оқибатларини раён партия қўмитаси котиби Носиров фаолиятида яққол сезиш мумкин. Партия сиёсатини мақташлари, унинг ижобий самаралари тўғрисидаги гаплар ўтмиш тузумини эслатади. Бунинг учун А. Қаҳҳорга таъна қилиш ёки “Синчалак” повестини камситиш ўринсиз, деб биламан. Бунга айбдор Абдулла Қаҳҳор эмас, у яшаган тузумдир. Чунки унинг ғояларидан ҳеч ким қутила олмаган, бутунлай четлаб ўта олмаган.\nУмуман олганда, “Синчалак” асари китобхонларга самарали таъсир кўрсатиб, юксак мафкуравий онгни тарбиялашга, кишилар тушунчасида ҳанузгача сақланиб келаётган ярамас иллатларни енгишга ёрдам беради ва бунга тарғиб қилади.\n← Аввалги Аввалги Олимжон Давлатов. Миллат туйғуси (2007)\nКейинги → Кейинги: Акмал Саидов. «Дастлаб амал бўлган» (2007)


Трамп Қрим деб Учинчи жаҳон уруши бошланиши ҳақидаги гаплари учун "содда бола" деб аталди\n19:48 / 02.08.2016\nАҚШ президенти лавозимига номзод Дональд Трампнинг Қрим деб Учинчи жаҳон уруши бошланиши ҳақидаги гаплари дунёнинг етакчиларини очиқлиги билан карахт қилиши мумкин. Бундай фикрни 2 августда Россия Мудофаа ва хавфсизлик федерацияси кенгаши қўмитаси раиси ўринбосари Франц Клинцевич билдирди.\n"Дональд Трамп баъзида содда, бузилмаган болани эслатади. Трамп АҚШнинг Россиядан куч билан Қримни тортиб олишга уриниши Учинчи жаҳон урушини келтириб чиқариши мумкинлигини айтиб, барча етакчи давлатлар раҳбарлари ўйлаётган, бироқ айтишга ботина олмаётган гапни айтди", деб таъкидлаб ўтди Клинцевич.\nКлинцевичнинг фикрича, бу гапларга дунёда "карахт, таажжуб" муносабат бўлди. "Ҳа биз Россияда ҳақ гапни тап тортмай айтилишидан бироз ҳайратландик. Анчадан бери бундай юқори даражада бундай сиёсий феномен билан учрашишга тўғри келинмаганди", деб айтди сенатор.\nУнинг айтишича, халқаро муносабатларга "ҳозирда айнан самимийлик ва тўғрисўзлик етмаяпти". Сенаторнинг айтишича, сиёсатчиларнинг бу жиҳатлари дунёни хавфсизроқ қилган бўларди.


Икки шахс ўз дўстини сотиб юбормоқчи бўлди » Ўзбекистон янгиликлари – Zamin.uz\nИкки шахс ўз дўстини сотиб юбормоқчи бўлди\nМосква шаҳрида украиналик эркак ва аёл қўлга олинди. Бу ҳақда “Qalampir.uz” ёзмоқда.\nМаълум бўлишича, украиналик фуқаролар 23 ёшли Мария Олейник, 22 ёшли Андрей Бородач ва 20 ёшли Богдана Цибуленко (жабрланувчининг исми ўзгартирилган) Украинада танишган.\nФуқаро Богдана Цибуленко кам таъминланган оиладан. Онаси ногирон, қарамоғида кичик синглиси борлиги сабаб қийин вазиятга тушиб қолади.\nОлейник ва Бородач буни билган ҳолда Богданага Москвага бориши лозимлиги, улар энага бўлиб ишлашига ёрдам беришларини айтади.\nМосквага келгач эса, Богданани ижарага олинган уйга қамаб қўйиб, фоҳишалик қилишга мажбурлашади. Орадан бир неча ҳафта ўтиб, “содиқ дўст”лар Богданага буйрагини сотишни маслаҳат беради. Қийинчиликлардан чарчаган Богдана эса бунга розилик билдиради.\nАслида эса, хийлагарларнинг бу таклифи ҳам ёлғон эди. Мария Олейник ва Андрей Бородач Богданани фоҳишаликка сотиб юбормоқчи эдилар. Улар ҳаридор топиб, унга Богдана Цибуленкони 3 минг АҚШ долларига сотиб юборишни режалаштиришганди.\nШу йилнинг 30 октябрь куни жиноятчилар жабрланувчи Цибуленко билан Ильменск кўчасидаги меҳмонхоналардан бирига, ҳаридор билан келишилган жойга келишади.\nБогдана Цибуленконинг бахтига, меҳмонхонага ҳаридор кўринишида полиция ходими кириб келди. Жиноятчилар 3 минг АҚШ долларини қўлига олганидан сўнг, улар далилий ашё билан қўлга олинди.\nФуқаролар Мария Олейник ҳамда Андрей Бородачга қарши жиноий иш очилди. Тергов ишлари давом этмоқда.\nТеглар: розилик Аслида очилди Улар тушиб келгач


Тошкентда биринчи вино фестивали ташкил этилди - Халқ сўзи\n11:17 21 Ноябрь 2018 Иқтисодиёт\n“Халқ сўзи Online“/Cаид Раҳмонов. Айни пайтда “Ўзэкспомарказ“ мажмуасида Ўзбекистонда илк бор ташкил этилган “Вино санъати“ винолар фестивалининг очилиши бўлиб ўтмоқда.\nМамлакатимизнинг узумчилик ва виночилик соҳаларидаги ютуқлар намойиш этилаётган мазкур тадбирдан кўзланган асосий мақсад саноатнинг виночилик тармоғини ривожлантириш, ўзбек маҳсулотларини оммалаштириш, халқаро ҳамкорликни мустаҳкамлашдир.\nФестиваль биринчи бор ўтказилаётган бўлса-да, унга хорижликларда ҳам катта қизиқиш уйғотди. Унда Болгария, Венгрия, Италия, Грузия,Франция, Россия ва бошқа давлатлардан соҳа мутахассислари иштирок этаётгани шундан далолат беради. Фестивалда нафақат ўзбек винолари намойиш этилади, балки жаҳонга машҳур ишлаб чиқарувчилардан маҳорат дарслари, винолар танлови ва бошқа кўплаб тадбирлар ҳам ўтказилади.


Аскар Акаев Қирғизистонга қайтди | Azon.uz - Ахборот-таҳлилий портал\n1939 15:20 02.08.2021\nИдоралараро тергов гуруҳи «Қумтор» олтин кони лойиҳасини амалга оширишдаги коррупция ҳолатлари бўйича Аскар Акаевни қидирувга берган эди. У 1992 йилда “Қумтор” олтин кони лойиҳа бўйича бош келишувни тузиш, 1994 йилда бош келишувга ўзгартириш киритиш ҳамда 2003 йилда “Камеко” компанияси билан бош келишувни қайта тузиш бўйича айбланган ва унга қарши жиноят иши очилган.\nСобиқ президент Миллий хавфсизлик давлат қўмитаси томонидан олиб борилган чора-тадбирлар натижасида Бишкекка олиб келингани айтилмоқда. Акаев шу пайтгача Москвада яшаб келган ва Россия уни Қирғизистонга топширишни истамаётган эди.\nАскар Акаев 1990 йилдан Қирғизистонни бошқаришга киришган. 2005 йилдаги Лола инқилоби пайтида Россияга қочиб кетган ва ўша ерда илмий фаолият билан шуғуллана бошлаган.\nҚирғизистон Аскар Акаев Бишкек Махсус


31.10.2017 | Сон: №126(2297) | |\nЎзбекистон Республикаси Вазирлар Махкамасининг 2015 йил 7 октябрдаги “Тадбиркорлик фаолиятини амалга ошириш учун, танлов асосида ер участкалари бериш ва қурилиш учун, рухсатномалар олиш тартибини янада такомиллаштириш чора-тадбирлари тўғрисида”ги 285-сонли қарорига асосан “Ko’chmas mulk savdo xizmati” МЧЖнинг Андижон вилояти фиилиалида бўлиб ўтган савдо натижалари\n1. Хонобод шаҳри, Фитрат МФЙ, Обод кўчасидаги 200 кв.м.дан иборат савдо ва маиший хизмат кўрсатиш шохобчаси қуриш учун, бошланғич баҳоси – 217 061,2 сўм, сотилиш баҳоси – 500 000 сўм.\n2. Хонобод шаҳри, Тейит МФЙ, Қиргули кўчаси 400 кв.м.дан иборат чойхона қуриш учун, бошланғич баҳоси – 434 122,4 сўм, сотилиш баҳоси – 400 000 сўм.\n3. Хонобод шаҳри, Янги ҳаёт МФЙ, Чаманзор кўчаси, 1000 кв.м.дан иборат замонавий типда иссиқхона қуриш учун, бошланғич баҳоси – 1 085 300 сўм, сотилиш баҳоси – 1 500 000 сўм.\n1. Бўз шаҳарчаси, Чорвадор МФЙ, 150 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 138 944,37 сўм, сотилиш баҳоси – 140 000 сўм.\n2. Бўз шаҳарчаси, Пиллакор МФЙ, 300 кв.м.дан иборат маиший хизмат кўрсатиш шохобчаси ва компьютер хизмати қуриш учун, бошланғич баҳоси – 277 888,74 сўм, сотилиш баҳоси – 500 000 сўм.\n3. Бўз шаҳарчаси, Пиллакор МФЙ, 120 кв.м.дан иборат чеварчилик хизмати қуриш учун, бошланғич баҳоси – 111 155,496 сўм, сотилиш баҳоси – 300 000 сўм.\n4. Бўз шаҳарчаси, Пиллакор МФЙ, 140 кв.м.дан иборат савдо дўкони ва енгил тамаддихона қуриш учун, бошланғич баҳоси – 129 681,412 сўм, сотилиш баҳоси – 300 000 сўм.\n5. Бўз тумани, Ховос ҚФЙ, Нурафшон МФЙ, 300 кв.м.дан иборат автомобилларга техник хизмат кўрсатиш устахонаси қуриш учун, бошланғич баҳоси – 277 888,74 сўм, сотилиш баҳоси – 280 000 сўм.\n6. Бўз тумани, Ховос ҚФЙ, Деҳқонобод МФЙ, 200 кв.м.дан иборат савдо дўкони ва компьютер хизмати қуриш учун, бошланғич баҳоси – 185259,16 сўм, сотилиш баҳоси – 500 000 сўм.\n7. Бўз шаҳарчаси, Пиллакор МФЙ, 120 кв.м.дан иборат аёллар гўзаллик салони қуриш учун, бошланғич баҳоси – 111 155,496 сўм, сотилиш баҳоси – 400 000 сўм.\n1. Булоқбоши тумани, Булоқбоши ҚФЙ, Фаровон МФЙ, 1000 кв.м.дан иборат ҳаммом ва маиший хизмат кўрсатиш шохобчаси қуриш учун, бошланғич баҳоси – 926 295,8 сўм, сотилиш баҳоси – 950 000 сўм.\n2. Булоқбоши тумани, Булоқбоши ҚФЙ, Фаравон МФЙ, 1500 кв.м.дан иборат чойхона учун, бошланғич баҳоси – 1 389 443,7 сўм, сотилиш баҳоси – 1 500 000 сўм.\n3. Булоқбоши тумани, Андижон ШФЙ, Баландчек МФЙ, 200 кв.м.дан иборат автомобилларга техник хизмат кўрсатиш шохобчаси қуриш учун, бошланғич баҳоси – 185 259,16 сўм, сотилиш баҳоси – 500 000 сўм.\n1. Балиқчи тумани, Бўстон ҚФЙ, Эшонқишлоқ МФЙ, 150 кв.м.дан иборат савдо ва маиший хизмат кўрсатиш қуриш учун, бошланғич баҳоси – 138 944,37 сўм, сотилиш баҳоси – 150 000 сўм.\n2. Балиқчи тумани, Бўстон ҚФЙ, Эшонқишлоқ МФЙ, 100 кв.м.дан иборат новвойхона қуриш учун, бошланғич баҳоси – 92 629,58 сўм, сотилиш баҳоси – 110 000 сўм.\n3. Балиқчи тумани, Эски Ҳаққулобод ҚФЙ, Ўлмас МФЙ, 400 кв.м.дан иборат новвойхона қуриш учун, бошланғич баҳоси – 370 518,32 сўм, сотилиш баҳоси – 410 000 сўм.\n4. Балиқчи тумани, Эски Ҳаққулобод ҚФЙ, Ўлмас МФЙ, 500 кв.м.дан иборат савдо дўкони қуриш учун, бошланғич баҳоси – 463147,9сўм, сотилиш баҳоси – 500 000 сўм.\n5. Балиқчи тумани, Эски Ҳаққулобод ҚФЙ, Ўлмас МФЙ, 500 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 463 147,9 сўм, сотилиш баҳоси – 600 000 сўм.\n6. Балиқчи тумани, Эски Ҳаққулобод ҚФЙ, Ўлмас МФЙ, 600 кв.м.дан иборат чойхона қуриш учун, бошланғич баҳоси – 555 777,48 сўм, сотилиш баҳоси – 600 000 сўм.\n7. Балиқчи тумани, Сиза ҚФЙ, Сиза МФЙ, 80 кв.м.дан иборат маиший хизмат кўрсатиш биноси қуриш учун, бошланғич баҳоси – 74 103,664 сўм, сотилиш баҳоси – 600 000 сўм.\n8. Балиқчи тумани, Ўрмонбек ҚФЙ, Мумтоз МФЙ, 140 кв.м.дан иборат гўшт дўкони қуриш учун, бошланғич баҳоси – 129 681,412 сўм, сотилиш баҳоси – 250 000 сўм.\n9. Балиқчи тумани, Балиқчи ҚФЙ, Оқ Корғон МФЙ, 200 кв.м.дан иборат савдо дўкони қуриш учун, бошланғич баҳоси – 185 259,16 сўм, сотилиш баҳоси – 214 000 сўм.\n10. Балиқчи тумани, Эски Ҳаққулобод ҚФЙ, Тулкиобод МФЙ, 350 кв.м.дан иборат маиший хизмат кўрсатиш қуриш учун, бошланғич баҳоси – 324 203,53 сўм, сотилиш баҳоси – 350 000 сўм.\n11. Балиқчи тумани, Чинобод ҚФЙ, Чинобод МФЙ, 90 кв.м.дан иборат савдо дўкони қуриш учун, бошланғич баҳоси – 83 366,622 сўм, сотилиш баҳоси – 150 000 сўм.\n12. Балиқчи тумани, Чинобод ҚФЙ, Курғоча МФЙ, 560 кв.м.дан иборат маиший хизмат кўрсатиш шохобчаси ва болалар майдончаси қуриш учун, бошланғич баҳоси – 518 725,648 сўм, сотилиш баҳоси – 1 000 000 сўм.\n13. Балиқчи тумани, Чинобод ҚФЙ, Ботир МФЙ, 400 кв.м.дан иборат маиший хизмат кўрсатиш биноси қуриш учун, бошланғич баҳоси – 370 518,32сўм, сотилиш баҳоси – 1 000 000 сўм.\n14. Балиқчи тумани, Чинобод ҚФЙ, Курғоча МФЙ, 795 кв.м.дан иборат чойхона қуриш учун, бошланғич баҳоси – 736 405,161 сўм, сотилиш баҳоси – 1 000 000 сўм.\n15. Балиқчи тумани, Бўстон ҚФЙ, Алчазор МФЙ, 80 кв.м.дан иборат савдо дўкони, пайнет биноси қуриш учун, бошланғич баҳоси – 185 259,16 сўм, сотилиш баҳоси – 220 000 сўм.\n16. Балиқчи тумани, Балиқчи ҚФЙ, Авесто МФЙ, 300 кв.м.дан иборат гўзаллик салони қуриш учун, бошланғич баҳоси – 277 888,74 сўм, сотилиш баҳоси – 300 000 сўм.\n17. Балиқчи тумани, Балиқчи ҚФЙ, Ўртақўрғон МФЙ, 120 кв.м.дан иборат мебель йиғиш ва сотиш дўкони биноси қуриш учун, бошланғич баҳоси – 111 155,496 сўм, сотилиш баҳоси – 140 000 сўм.\n18. Балиқчи тумани, Балиқчи ҚФЙ, Эскимарказ МФЙ, 670 кв.м.дан иборат савдо дўкони қуриш учун, бошланғич баҳоси – 620 618,186 сўм, сотилиш баҳоси – 620 618,186 сўм.\n19. Балиқчи тумани, Эски Ҳаққулобод ҚФЙ, Қирқчинор МФЙ, 400 кв.м.дан иборат савдо ва маиший хизмат кўрсатиш биноси қуриш учун, бошланғич баҳоси – 370 518,32 сўм, сотилиш баҳоси – 450 000 сўм.\n20. Балиқчи тумани, Олимбек ҚФЙ, Эшончек МФЙ, 342 кв.м.дан иборат савдо дўкони қуриш учун, бошланғич баҳоси – 316 793,16 сўм, сотилиш баҳоси – 500 000 сўм.\n1. Улуғнор тумани, Мингчинор ҚФЙ, Мингчинор МФЙ (Мактаб олида) 900 кв.м.дан иборат маиший хизмат кўрсатиш ва савдо дўкони қуриш учун, бошланғич баҳоси – 833 666,22 сўм, сотилиш баҳоси – 1 000 000 сўм.\n2. Улуғнор тумани, Мингчинор ҚФЙ, Мингчинор МФЙ, 600 кв.м.дан иборат чойхона ва савдо дўкони биноси қуриш учун, бошланғич баҳоси – 555 777,48сўм, сотилиш баҳоси – 600 000 сўм.\n3. Улуғнор тумани, Мингчинор ҚФЙ, Учкўприк МФЙ, 300 кв.м.дан иборат темирчилик устахонаси шохобчаси қуриш учун, бошланғич баҳоси – 277 888,74 сўм, сотилиш баҳоси – 300 000 сўм.\n4. Улуғнор тумани, Мингбулоқ ҚФЙ, Минбулоқ МФЙ, 1-ер (колцовой олдида) 400 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 370 518,32сўм, сотилиш баҳоси – 450 000 сўм.\n5. Улуғнор тумани, Мингбулоқ ҚФЙ, Минбулоқ МФЙ, 5-ер (Автойўл ёқаси) 400 кв.м.дан иборат савдо дўкони қуриш учун, бошланғич баҳоси – 370 518,32 сўм, сотилиш баҳоси – 450 000 сўм.\n6. Улуғнор тумани, Мингбулоқ ҚФЙ, Минбулоқ МФЙ, 6-ер (Автойўл ёқаси) 400 кв.м.дан иборат балиқ пишириб сотиш дўкони қуриш учун, бошланғич баҳоси – 370 518,32 сўм, сотилиш баҳоси – 500 000 сўм.\n7. Улуғнор тумани, Мингбулоқ ҚФЙ, Теракзор МФЙ, 1-ер (Эски гараж) 400 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 370 518,32 сўм, сотилиш баҳоси – 420 000 сўм.\n8. Улуғнор тумани, Мингбулоқ ҚФЙ, Теракзор МФЙ, 2-ер (Эски гараж) 400 кв.м.дан иборат савдо дўкони қуриш учун, бошланғич баҳоси – 370 518,32 сўм, сотилиш баҳоси – 400 000 сўм.\n9. Улуғнор тумани, Мингбулоқ ҚФЙ, Теракзор МФЙ, 3-ер (Пункт орқаси 15х15м) 200 кв.м.дан иборат савдо дўкони қуриш учун, бошланғич баҳоси – 185 259,16 сўм, сотилиш баҳоси – 250 000 сўм.\n10. Улуғнор тумани, Оқ-олтин ҚФЙ, Шаҳриобод МФЙ, 462 кв.м.дан иборат гўзаллик салони, фотосалон, маиший хизмат кўрсатиш, савдо дўкони қуриш учун, бошланғич баҳоси – 427 948,6596 сўм, сотилиш баҳоси – 500 000 сўм.\n11. Улуғнор тумани, Оқ-олтин ҚФЙ, Обод МФЙ, 1-ер участкаси 450 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 416 833,11 сўм, сотилиш баҳоси – 500 000 сўм.\n12. Улуғнор тумани, Оқ-олтин ҚФЙ, Обод МФЙ, 2-ер участкаси 450 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 416 833,11сўм, сотилиш баҳоси – 500 000 сўм.\n13. Улуғнор тумани, Оқ-олтин ҚФЙ, Обод МФЙ, 3-ер участкаси 200 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 1852 59,16 сўм, сотилиш баҳоси – 200 000 сўм.\n1. Шаҳрихон тумани, Найнова ҚФЙ марказида 160 кв.м.дан иборат икки қаватли савдо ва маиший хизмат кўрсатиш биноси қуриш учун, бошланғич баҳоси – 148 207,328 сўм, сотилиш баҳоси – 180 000 сўм.\n2. Шаҳрихон тумани, Абдубий ҚФЙ, Абдубий МФЙ ҳудудида 120 кв.м.дан иборат икки қаватли савдо ва маиший хизмат кўрсатиш шохобчаси қуриш учун, бошланғич баҳоси – 111 155,496 сўм, сотилиш баҳоси – 400 000 сўм.\n3. Шаҳрихон шаҳри, Бешариқ МФЙ, Шаҳрихон шоҳкўчаси ҳудудидан 96 кв.м.дан иборат икки қаватли савдо ва маиший хизмат кўрсатиш шохобчаси қуриш учун, бошланғич баҳоси – 88 924,3968сўм, сотилиш баҳоси – 100 000 сўм.\n4. Шаҳрихон тумани, Найнова ҚФЙ, Янги замон МФЙ ҳудудидан 270 кв.м.дан иборат савдо ва маиший хизмат кўрсатиш шохобчаси қуриш учун, бошланғич баҳоси – 250 099,866 сўм, сотилиш баҳоси – 420 000 сўм.\n5. Шаҳрихон тумани, Назармаҳрам ҚФЙ, Назармаҳрам МФЙ, 14 кв.м.дан иборат савдо дўкони қуриш учун, бошланғич баҳоси – 12 968,1412 сўм, сотилиш баҳоси – 60 000 сўм.\n6. Шаҳрихон тумани, Назармаҳрам ҚФЙ, Қум тепа МФЙ, 100 кв.м.дан иборат пойабзал таъмирлаш устахонаси учун, бошланғич баҳоси – 92 629,58 сўм, сотилиш баҳоси – 100 000 сўм.\n1. Хўжаобод тумани, Манак ҚФЙ, Эгамбердиобод МФЙ, 400 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 370 518,32 сўм, сотилиш баҳоси – 400 000 сўм.\n2. Хўжаобод шаҳри, Бобур МФЙ, 400 кв.м.дан иборат савдо ва маиший хизмат кўрсатиш шохобчаси қуриш учун, бошланғич баҳоси – 370 518,32 сўм, сотилиш баҳоси – 400 000 сўм.\n3. Хўжаобод тумани, Манак ҚФЙ, Дилкушод МФЙ, 1000 кв.м.дан иборат қурилиш материаллари дўкони биноси қуриш учун, бошланғич баҳоси – 926 295,8 сўм, сотилиш баҳоси – 950 000 сўм.\n4. Хўжаобод шаҳри, Бобур МФЙ, 100 кв.м.дан иборат савдо ва маиший хизмат кўрсатиш шохобчаси қуриш учун, бошланғич баҳоси – 92 629,58сўм, сотилиш баҳоси – 100 000 сўм.\n5. Хўжаобод тумани, Бирлашган ҚФЙ, Қорабулоқ МФЙ, 400 кв.м.дан иборат маиший хизмат кўрсатиш шохобчаси қуриш учун, бошланғич баҳоси – 370 518,32 сўм, сотилиш баҳоси – 400 000 сўм.\n6. Хўжаобод тумани, Бирлашган ҚФЙ, Кўприкбоши МФЙ, 50 кв.м.дан иборат умумий овқатланиш биноси қуриш учун, бошланғич баҳоси – 46 314,79 сўм, сотилиш баҳоси – 50 000 сўм.\n7. Хўжаобод тумани, Саноатчилар МФЙ, 50 кв.м.дан иборат савдо дўкони қуриш учун, бошланғич баҳоси – 46 314,79 сўм, сотилиш баҳоси – 500 000 сўм.\n8. Хўжаобод шаҳри, Бобур МФЙ, 400 кв.м.дан иборат савдо ва маиший хизмат кўрсатиш шохобчаси қуриш учун, бошланғич баҳоси – 370 518,32сўм, сотилиш баҳоси – 400 000 сўм.\n9. Хўжаобод тумани, Манак ҚФЙ, 2400 кв.м.дан иборат тикув цехи биноси қуриш учун, бошланғич баҳоси – 2 223 109,92сўм, сотилиш баҳоси – 2 200 000 сўм.\n10. Хўжаобод тумани, Мустаҳкам МФЙ, 5000 кв.м.дан иборат даволаш-профилактика, диагностика маркази биноси қуриш учун, бошланғич баҳоси – 4 631 479 сўм, сотилиш баҳоси – 4 700 000 сўм.\n11. Хўжаобод шаҳри, Бобур МФЙ, 100 кв.м.дан иборат савдо ва маиший хизмат кўрсатиш шохобчаси қуриш учун, бошланғич баҳоси – 92 629,58 сўм, сотилиш баҳоси – 100 000 сўм.\n12. Хўжаобод тумани, Бешқовоқ МФЙ, 500 кв.м.дан иборат савдо ва маиший хизмат кўрсатиш шохобчаси қуриш учун, бошланғич баҳоси – 463 147,9 сўм, сотилиш баҳоси – 500 000 сўм.\n13. Хўжаобод тумани, Бирлашган ҚФЙ, Сариқамиш МФЙ, 220 кв.м.дан иборат қурилиш материаллари сотиш дўкони қуриш учун, бошланғич баҳоси – 203 785,076 сўм, сотилиш баҳоси – 205 000 сўм.\n14. Хўжаобод тумани, Бирлашган ҚФЙ, Сариқамиш МФЙ, 220 кв.м.дан иборат озиқ-овқат дўкони биноси қуриш учун, бошланғич баҳоси – 203 785,076 сўм, сотилиш баҳоси – 205 000 сўм.\n15. Хўжаобод тумани, Бирлашган ҚФЙ, Сариқамиш МФЙ, 220 кв.м.дан иборат чеварчилик биноси қуриш учун, бошланғич баҳоси – 203 785,076 сўм, сотилиш баҳоси – 205 000 сўм.\n16. Хўжаобод тумани, Бирлашган ҚФЙ, Сариқамиш МФЙ, 220 кв.м.дан иборат электр бюмлари тузатиш устахонаси қуриш учун, бошланғич баҳоси – 203 785,076 сўм, сотилиш баҳоси – 205 000 сўм.


Президент: «Мустақиллик монументи она Ватанимиз шарафига бунёд этилган буюк обида» - Anhor\nAnhor Все посты Президент: «Мустақиллик монументи она Ватанимиз шарафига бунёд этилган буюк обида»\nПрезидент: «Мустақиллик монументи она Ватанимиз шарафига бунёд этилган буюк обида»\nШавкат Мирзиёев жамоатчилик вакиллари билан истиқлолнинг ўттиз йиллигига бағишлаб бунёд этилган “Янги Ўзбекистон” боғи ва Мустақиллик монументини тантанали равишда очиб берди.\n«Ўтмишдаги ютуқ ва ғалабаларидан куч-қувват олиб, хато ва мағлубиятларидан хулоса ва сабоқ чиқариб яшайдиган халқ ўзининг тараққиёт йўли ва келажагини тўғри белгилай олади. Шу сабабли, биз ушбу ёдгорлик тимсолида Ўзбекистонимизнинг қадимги тарихидан бошлаб то бугунги кунга қадар юз берган энг муҳим воқеаларни муҳрлашга қарор қилдик.\nМустақиллик монументи она Ватанимиз, мард ва жасур, тинчликсевар ва меҳнаткаш, қаҳрамон халқимиз шарафига бунёд этилган буюк обида сифатида қад ростлади. Монумент пойига битилган: “Халқимиз тарихида эзгу из қолдирган барча аждодларимиз доимо қалбимизда”, деган чуқур маъноли сўзлар ота-боболаримиз хотирасига бугунги авлодларнинг юксак ҳурмат ва эҳтиромини англатади», – дея қайд этди Шавкат Мирзиёев.\nДавлат раҳбарининг матбуот хизмати маълумотларига кўра, “Мажмуада буюк саркарда ва жаҳонгирлар, аллома ва мутафаккирлар, жадид боболаримизнинг ўлмас сиймолари акс эттирилган”.\n«Ўзбекистоннинг собиқ мустабид тузум давридаги оғир ва машаққатли ҳаёти, қатағон сиёсати, халқимизнинг Иккинчи жаҳон урушида кўрсатган жасорат ва матонати таъсирчан лавҳаларда ифодаланган».\nМатбуот хизматининг ёзишича, «ёдгорлик янги Ўзбекистонни – учинчи Ренессанс пойдеворини яратиш ғояси билан уйғун ҳолда барпо қилинган».\n«Унда миллий давлатчилигимизнинг рамзи бўлган Соҳибқирон Амир Темур салтанатининг мовий гумбази, юлдузлар оламига қараб юксалган Мирзо Улуғбек расадхонаси, дунё илм-фани ва цивилизациясига беқиёс ҳисса қўшган улуғ мутафаккир боболаримизнинг энг нодир илмий кашфиётлари ўзининг бор маҳобати ва шукуҳи билан кўз олдимизда яққол намоён бўлиб турибди. Тинчлик ва эркинлик, эзгулик ва фаровонлик тимсоли бўлган, кўкда мағрур парвоз қилаётган Ҳумо қуши тасвири монументнинг энг юқори қисмида – бамисоли унинг гултожи бўлиб ўрин эгаллаган».\n“Аёллар дафтари”га киритилган хотин-қизларга тадбиркорлик фаолияти учун кредит берилади\nШавкат Мирзиёев “Янги Тошкент” шаҳри қурилишини эълон қилди